Some revolution: Kerran vielä Tallinna\nKerran vielä Tallinna\nVihdoin ja viimein ehdin kertoakin jotain meidän Tallinnan visiitistämme kuvien lisäksi. Kiitos ahkeran kuvaamisen kuvia kyllä riitti vielä tähänkin postaukseen - puhelinlaatuisia tosin. Osan kuvista ovat ottaneet lisäkseni Kirsi ja Samuli, kiitos siis heille, että sain näitä käyttää. Palataanpas siis vielä kerran takaisin ihanaan Tallinnaan!\nLähdettiin tosiaan aika spontaanisti poikaystävän ja siskon kera Tallinnaan. Perjantaina varattiin matkat ja hostelli ja sunnuntaina aamu kuudelta istuttiin bussissa matkalla Helsinkiin. Pyrittiin pitämään matkabudjetti mahdollisimman alhaisena, joten valittiin meren ylitykseen Eckerö Line. Yksi matka suuntaansa yhdeltä ihmiseltä maksoi normaalisti 29 euroa, mutta S-etukortilla sen sai 25 eurolla. Laivamatkat edestakaisin yhdeltä teki siis 50 euroa. Vähemmän, kuin mitä meno-paluu Turusta Helsinkiin maksaa.\nEckerö Line on edullinen, mutta sitä kompensoikin sitten se 3 tunnin matka laivassa. Muut hieman hintavammat paatit menevät lähes poikkeuksetta nopeammin yli. Meillä oli onneksi tuuria sään puolesta ja istuttiinkin molemmilla matkoilla kannella nauttimassa auringosta ja merestä. Itseasiassa matkat menivät yllättävänkin nopeasti! (Muille halpabudjettilaisille suosittelen ottamaan laivaan omat eväät mukaan tai kärvistelemään Tallinnaan asti. Ainakaan itse en halua maksaa voileivästä hintaa, jolla Tallinann puolella saa jo kokonaisen aterian ravintolassa.)\nMeidän tarkoitus oli ensin varata meille ihan hotellihuone, mutta koska lähtöpäätös tuli niin äkisti, niin hyvää ja halpaa hotellia oli vaikea enää saada mistään järkevästä paikasta. Ja onneksi näin, sillä päädyttiin todella mukavaan hostelliin!\nHostellin nimi oli Viru Backpackers (osoite Viru 5) ja sen sijainti oli kertakaikkiaan täydellinen. Vanhassakaupungissa lähellä kaikkea ja satamaan nähden mukavan kävelymatkan päässä. Hostellin henkilökunta oli todella ystävällistä ja avuliasta. Hostellissa ei tietenkään ollut omia vessoja tai kylppäreitä, mutta eipä niihin jaettuihinkaan koskaan joutunut jonottamaan. Hostellin keittiössä sai tehdä omia ruokia halutessaan ja aamiainen kuului huonehintaan.\nHostelli maksoi yhdeltä yöltä yhdeltä hengeltä 20 euroa. Halvemmallakin kyllä löytyy hotelleja ja hostelleja jos varaa ajoissa, mutta tuolla sijainnilla olisi kyllä voinut maksaa enemmänkin!\nKuten varmaan kaikki tietää, niin Virossahan on melko halvat hinnat euroon siirtymisestä huolimatta. Ja siis muukin kuin se viinaturistien suosima tavara. Syödä ja juoda tuolla siis pystyy edullisesti, mutta hieman kannattaa hintoja vertailla, sillä toisissa paikoissa kyllä osataan sitä rahaakin kiskoa.\nMe ehdittiin käydä kolmessa paikassa! Ekana iltana käytiin hostellimme vieressä sijaitsevassa China Innissä, mutta se oli enemmän tai vähemmän väsyneiden ja nälkäisten hätäratkaisu, sillä halvempaa ja parempaakin saisi. Aika peruspaikka siis, jossa söi niin kasvissyöjä kuin vegaanikin. Hintatasoa en muista tarkalleen, mutta jollain 20 eurolla sai kolme ihmistä syötyä ja juotua.\nSeuraavana päivänä tutustuttiin luomuravintola Restoran AEDiin, joka myöskin sijaitsi vanhassa kaupungissa. Tätä paikkaa oli meille jo etukäteen suositeltu. Paikassa on tosiaan kaikki luomuruokaa ja hyvää sellaista. Ruokaa löytyi hyvin myös kasvissyöjille ja vegaaneille. Hintataso oli mielestämme edullinen, sillä kaikkien kolmen ruoat plus vesi oli yhteensä noin 17 euroa ja kyse on tosiaan siis hieman paremmasta ravintolasta. Suosittelen kokeilemaan, mutta pöytä kannattaa käydä varaamassa etukäteen, sillä meidänkin mennessä paikka oli täynnä ja vain terassilla oli enää tilaa. Terassi sopi tietenkin kesään hyvin, mutta jos säät eivät ole yhtä suotuisat, niin kannattaa varautua ajoissa.\nViimeisenä kokeiltiin African Kitcheniä, joka sijaitsee vanhan kaupungin laitamilla satamaan päin mentäessä. Tätäkin oli meille etukäteen suositeltu. Paikassa oli loistava tunnelma ja ainakin meidän mennessä paljon tilaa! Ruoka oli hyvää ja jälleen sen verran edullista, että tilattiin ruoan seuraksi jopa parit juomat ja vielä jälkiruokaa. Jos ja kun seuraavan kerran Tallinnaan eksyn, niin African Kitcheniin menen varmasti uudestaan! Listalta löytyy paljon kasvissyöjille ja vegaaneille sopivia vaihtoehtoja myöskin. (Yllä olevien oikeanpuoleinen kuva on paikasta, samoin alla olevat kuvat.)\nSyömisen ja juomisen lisäksi tehtiin paljon muutakin. Monethan lähtevät Viroon tosiaan halvan viinan perässä tai muuten vain viettämään päivää shoppaillen, ja mikäs siinä, mutta meillä oli hieman eri kiinnostuksen kohteet paikkaa kohden.\nEnsinnäkin Tallinnassa ja ylipäänvä Virossa on ihan hirveästi kaikkea nähtävää. Jo pelkkä vanhakaupunki on tietenkin upea ja sielläkin viettää helposti päivän ihan vain katsellen. Ja vaikka reissu ei ollut minulle tai poikaystävälleni ensimmäinen, niin edelleenkin vanhakaupunki jaksoi sykähdyttää. Sisareni oli ensimmäistä kertaa ja hänellä oli tietenkin meitäkin enemmän nähtävää!\nVanhaankaupunkiin tutustuessa kannattaa poimia jostain mukaansa paikan kartta, niin osaa sitten löytää näköalapaikkoja vaikka upeita kirkkoja. Meillä oli kartta vanhastakaupungista mukana, mutta myös hieman isomman alueen näyttävä kartta, sillä mehän seikkailtiin tälläkin kertaa myös pahimpien turistirysien ulkopuolella.\nTaidettiin kaikki kolme olla niitä ihmisiä, joille jo ihan pelkkä kävely uudessa paikassa on kiinnostavaa ja meidän kolme päivää olikin aika kävelypainotteisia. Mutta niin kyllä ehtii nähdä paljon ja puikkelehtia himmeille sivukujille kuvailemaan hylättyjä taloja. Vaikka jos haluaa ottaa kunnolla etäisyyttä turistien kansoittamille kulmille, niin tuollahan julkinen liikenne taitaa nykyään olla ilmaista (tai ainakin hemmetin halpaa) ja myöskin taksit ovat halpoja verrattuna siihen, mitä täällä Suomessa on tottunut.\nKauempana myöskin hintataso on vieläkin alhaisempi kuin lähempänä vanhaakaupunkia, joten jos kiinnostavia kauppoja tulee vastaan, niin kannattaa uskaltautua sisään. Myöskin ruokakaupoissa hinnat ovat alhaisemmat kauempana kuin ihan vanhankaupungin tuntumassa.\nKauemmas matkatessa kannattaa kuitenkin muistaa se turvallisuus. Vaikkahan sitä nyt voi sattua ja tapahtua mitä vain missä vain, niin tuolta kyllä löytyi sitten ruiskua ja pilleriä ihan vähemmänkin suojaisista paikoista. Niistä huolimatta kannattaa rohkaistua ja poistua myös tutkimaan paikkoja kauempaa jos vain aikaa on. Ainakin itseäni jaksaa edelleen hämmästyttää Viron vastakohdat. Vierekkäin voi olla lasiseinäinen jäätävän korkea toimistorakennus ja monia vuosia vanha hylätty ja ränsistynyt puutalo.\nMutta käytiin me myös ostoksilla! Ja aika hyvään aikaan, sillä tuolla oli juuri käynnistynyt alennusmyynnit ja jokainen teki aika kivoja löytöjä. Kannattaa kuitenkin vähän etukäteen miettiä mitä etsii ja mikä kiinnostaa, sillä muuten menee aika tuhottomasti aikaa paikkojen etsimiseen ainakin ensimmäisellä kerralla.\nJos aikaa on vähän, niin vanhan kaupungin laitamilta läheltä satamaa löytyy ainakin Rotermannin kauppakeskus, jossa on mm. Bull & Bear, Stradivarius ja Bherska.\nMyös Viru Keskus on lähellä kaikkea ja sieltä löytyy nyt ainakin Zara ja monia Suomestakin tuttuja kauppoja. Me ei jaksettu tällä kertaa hirväesti Viru Keskusta kiertää, vaan käytiin muutamassa paikassa, jotka oltiin pääasiassa jo etukäteen mietitty valmiiksi. Hinnat on aika perustasoa, mutta alennusmyyntien aikaan kannattaa käydä.\nSitten on Solaris, joka on vähän matkan päässä Viru Keskuksesta ja vanhastakaupungista. Solaris on ihan ok, mutta mun mielestä hinta-taso on aika korkea kaikissa kaupoissa. Alennusmyyntien aikaan voi tehdä kivoja löytöjä, mutta muuten hinnat ei mun mielestä poikkea mitenkään Suomen hinnoista. Solariksen alakerrasta löytyy kyllä hyvä ruoka-kauppa, jossa mekin vierailtiin kahdesti.\nSitten jos on enemmän aikaa, niin hieman kauempana on Kristiine Keskus. Se sijaitsee Endlalla ja paikkaan pääsee hyvin bussilla tai kävellen - kuten me teimme. Kristiine Keskus on järkyttävän iso kauppakeskus, josta löytyy vaikka mitä. Tuttuja kauppoja kuten Zara, Vila, New Yorker, mutta myös vähemmän tuttuja, joista voi tehdä hyviä löytöjä! Itse löysin eräästä urheilukaupasta ne ostamani Vansit alennuksesta. Tänne lähtiessä kannattaa tosiaan varata aikaa, koska jos on ostoksille tullut, niin tuolla voi helposti viettää vaikka koko päivän.\nSiinä se sitten pääpiirteissään oli. Googlettamalla löytää helposti tarkempia osotteita ja muutenkin pystyy etukäteen vähän katsomaan mikä kiinnostaa jo etukäteen. Tallinna on myös täynnä museoita ja muita kiinnostavia paikkoja, mutta me ei tällä kertaa ehditty menemään yhteenkään. Maanantaisin useimmat museot ovat muuten kiinni, joten se kannattaa miettiä etukäteen, jos juuri museot ym kiinnostavat. Ensi kerralla olisi kiva kyllä käydä katsastamassa yksi vankila, pääsymaksu kun oli niinkin hurja kuin 2 euroa.\nJa vaikka monilla on varmaan aika karut ennakkokäsitykset ko. maasta (ainakin mulla oli ennen kuin itse paikan päälle ekaa kertaa menin), niin mielestäni paikka on ihan yhtä kiinnostava matkakohde kuin mikä muukin vain. Nähtävää ja koettavaa on paljon eikä niitä suomalaisia viinanhajuisia turistejakaan niin hirveästi vilise kovinkaan kaukana sataman piraatti- ja alkoholipuodeista.\nMikä parasta Tallinnaan lähtiessä ei tarvitse säästää kuukausia rahaa, että voi lähteä. Minä aion kyllä mennä jatkossakin nauttimaan vanhankaupungin tunnelmasta ja uusien paikkojen tutkimisesta!\nJos jotain kysyttävää on, niin kysykää ja saa kyllä kertoa omiakin vinkkejä Tallinnasta, niin ensi kerralla voisi kokeilla taas ihan uusia juttuja :)\nLähettänyt: Katri klo 10.04\nhanna 11. heinäkuuta 2012 klo 15.16\nHuh, ihana blogi!\nTörmään niin harvoin uusiin, näin kivoihin blogeihin. Ja katutaide on jees!\nKatri 11. heinäkuuta 2012 klo 15.33\nPhotos of Tallinn part 2


Muu muoti\tMuu tyyli\tSuosittelen\nannakayhko\tLauantaimurhetyttö\t 27.12.2015 21:43\nhenkari POOLA KATARYNA, takki CARIN WESTER\nJoensuulaiset huomio! Ensi viikon tiistaihin (29.12.) klo 17 asti on kirpparipaikka varattuna Joensuun Valintakirppikseltä. Paikkanumero 110.\nannakayhko\tLauantaimurhetyttö\t 21.12.2015 21:06\nkengät & OTHER STORIES, jumpsuit LINDEX, reppu BAGGU\nPäässä on soinut jo useamman viikon Paperi T:n & Hendricks - biisin kohta "älä kysy oonks mä kunnossa, tytöt mun makuun juo punkkunsa suoraan pullosta, viinitahroja sun mekossa". Kertoo olotilasta liiankin hyvin. En uskonut sanovani näin kylmempiä vuodenaikoja rakastavana, mutta kaipaan kesää.\nOn näköjään päiviä, jolloin tekee vain mieli halailla palmua ja kuunnella Paperi T:n biisejä lattialla.\nannakayhko\tLauantaimurhetyttö\t 3.12.2015 21:41\npaita MARIMEKKO, harness ROKITA\nMinulla on vihko täynnä piirrettyjä vaaleanpunahiuksisia tyttöjä, laukussa runokirja, lasipurkeissa juurtuvia peikonlehtiä ja puhelimen muisti täynnä kissakuvia. Vitamiinien avulla on seitsemän päivän työputki selätetty huomenna.


Ihmiset ryntäsivät auttamaan Lahden kerrostalopalon uhreja, eikä uusille lahjoituksille ole tällä hetkellä tilaa – "Lahtelaiset ovat ottaneet toisten hädän omakseen" - ESS.fi\nLahjoituksia tulee tulvana viime viikon perjantaina aloitettuun keräykseen. Kuva: Antti Yrjönen\nIhmisten auttamishalun määrä Liipolan kerrostalopalon jälkeen on yllättänyt kirpputori Kirkkiksen myymäläpäällikön Matti Sairan.\n– Hämmästelen, kuinka lahtelaiset ovat ottaneet toisten hädän omakseen.\nKirpputori Kirkkiksen ja Päijät-Hämeen hyvinvointiyhtymän järjestämä vaate- ja tavarakeräys Luhtikadun kerrostalopalon uhreille alkoi viime viikon perjantaina. Lahjoituksia on tullut niin valtavasti, että säilytystilat ovat jo nyt alle viikko myöhemmin loppumassa kesken.\nSaira toivoo, että auttamishaluiset ihmiset odottaisivat pari viikkoa ennen kuin toisivat lisää tavaroita.\n– Meille ei enää tällä hetkellä välttämättä mahdu, eikä myöskään tarvita lisää. Katsotaan parin viikon päästä, että puuttuuko vielä jotain.\nLeluja ja lastenvaatteita on Sairan mukaan tullut ihan valtavasti, joten niitä on jo riittävästi.\nPerjantain jälkeen ihmiset ovat tuoneet Kirkkikselle paljon astioita ja vaatteita. Varastossa on vielä paljon lajittelematonta tavaraa.\nLahjoitukset ovat hyväkuntoisia\nLajittelusta huolehtivien työntekijöiden mukaan tuodut vaatteet ja esineet ovat olleet hyväkuntoisia.\n– Jotkut ovat jopa ostaneet Iittalan astioita lahjoitettavaksi. Niitä on tuotu suoraan kaupasta avaamattomassa laatikossa, Saira kertoo.\nLastentavaraa, kuten leluja ja vaatteita on tullut niin paljon, että niille ei ole enää lisää tarvetta.\n– Ilman tuossa vieressä tyhjillään olevaa Fidan tilaa emme olisi voineet ryhtyä lahjoitusten vastaanottoon. Kiitokset kiinteistön omistajalle Pentti Seesvaaralle, että olemme saaneet käyttää tiloja, joita on useampi sataa neliötä.\nUusia hakuja ei tällä hetkellä mahdollista sopia\nKirkkiksen omien lahjoitusten lajittelu ja hinnoittelutoiminta on toistaiseksi jäissä, ja työntekijät keskittyvät täysin tulipalolahjoituksien lajitteluun, hakemiseen ja vastaanottamiseen. Pääosin huonekaluista koostuvia lahjoituksia haetaan puolentoista viikon ajan sovitusti kahdella pakettiautolla. Kirkkiksen oma myyntitoiminta on kuitenkin käynnissä normaaliin tapaan.\nIhmiset ympäri maakunnan ovat osoittaneet halua auttaa. Esimerkiksi Iitin Kausalasta ja Heinolasta on tullut kyselyitä, kuinka tulipalon uhreja voisi auttaa.\nKirkkiksen työntekijät hakevat käytännön syistä tavaroita vain Lahden lähialueilta. Hakuja ole toistaiseksi mahdollista järjestää enempää kuin on jo sovittu.\n– Muutama palon uhreista on käynyt hakemassa lähinnä vaatteita ja kenkiä, kun omaisuudesta ei ole muuta jäljellä kuin päällä olevat vaatteet, Saira sanoo.\nJuttua korjattu 9.7. tiedolla siitä, että Kirkkiksen oma myyntitoiminta ei ole jäissä, vaan omien myytävien tavaroiden lajittelu ja hinnoittelu on jäissä.\nLahti Auttaminen Päijät-Hämeen maakunta Asuntopalo


Cision lisää vaikuttajien markkinoinnin mittauksen viestintäpilveensä Martech Zone\nKeskiviikko, heinäkuu 26, 2017 Maanantai tammikuu 18, 2021 Douglas Karr\nYksi tärkeä tekijä, joka sinun on pidettävä mielessä Martech-teollisuudessa, on se, että useimmat yritykset ovat jatkuvassa parantamisjaksossa eriyttääkseen ja kasvattaakseen liiketoimintaansa. Muutama vuosi sitten käyttämääsi alustaa ei ehkä edes ole enää olemassa. Cision on yksi niistä yrityksistä, joihin en ole rehellisesti kiinnittänyt niin paljon huomiota kuin minun olisi pitänyt. He olivat ehdottomasti markkinaosuuden johtajia suhdetoiminnassa, mutta he ovat sittemmin laajentaneet kykyjään vaikuttava markkinointi merkittävästi.\nItse asiassa he ovat äskettäin ilmoittaneet uusista ominaisuuksista ja tuoteparannuksista Cision Communications Cloud, mukaan lukien integraatiot Google Analyticsin ja Adobe Omniture: n kanssa tuotto vaikutusvaltaan sijoitukset. Tämä päivitys otetaan myös käyttöön Cision Data Connect, kyky seurata ja analysoida uusia sosiaalisen median kanavia ja kaksi uutta Cision Influencer Graph -ominaisuutta: "Saatat pitää myös" ja "Trendivaikuttajat".\nCision Communications Cloud -ominaisuudet sisältävät\nMonikanavaisen PR-kampanjan hallinta - käyttäjät voivat ohjata PR-kampanjoita kanavien, vaikuttajien, lehdistötiedotteiden, sähköpostiviestien ja sosiaalisen median kautta yhdellä interaktiivisella hallintapaneelilla.\nIntegrointi Google Analyticsin ja Adobe Omniture -palvelun kanssa antaa kommunikaattoreille mahdollisuuden yhdistää vaikuttajien ulottuvuudet ja niistä johtuvat uutiset yrityksen verkkosivujen ja verkkokaupan kokemuksiin. Tarkastelemalla PR-kampanjoiden menestystä verkon linssin kautta Analytics työkalut, kommunikaattorit voivat osoittaa, kuinka ansaitut mediakampanjat lisäävät verkkokaupan tuloja tai myyntijohtajia omistamissaan kiinteistöissä.\nCision Influencer -kaavio "Saatat pitää myös" -ominaisuudesta tarjoaa yleisöön maantieteellisiin, väestötieteisiin ja kiinnostuksen kohteisiin perustuvia tietopohjaisia suosituksia auttaakseen tunnistamaan Twitterissä vaikuttajat, jotka voivat tavoittaa kohdennetun loppukuluttajan. "Trendivaikuttajat" antaa käyttäjille mahdollisuuden löytää vaikuttajia, kun he ovat nousemassa tietyssä aihepiirissä, tavoittaakseen heidät ennen kuin heidän suosionsa ovat saavuttaneet huippunsa.\nCision Comms Cloud sisältää nyt Facebook, Instagram ja Youtube sisältö samalla alustalla kuin painettu, online- ja lähetysmateriaali jo sisältyvän Twitter-sisällön lisäksi, jolloin käyttäjät voivat seurata koko tarinaa kaikilla tärkeillä kanavilla. Yritys, viesti, johtajat tai tuotteet voivat nyt helposti segmentoida kommentit, maininnat ja trendit.\nCision Comms Cloudin uusin julkaisu vastaa alan kahteen suurimpaan haasteeseen: viestinnässä navigoiminen tuhansien vaikuttajien ja kymmenien kanavien kautta; ja todellisten, viimeisimpien liiketoimintavaikutusten osoittaminen näille ponnisteluille. Tämän päivän tuoteparannusten avulla markkinointiviestinnän ammattilaiset pystyvät vastaamaan näihin haasteisiin eteenpäin, varustettuna yhdellä kattavalla alustalla ja mielekkäällä tavalla Analytics ja tiedot. Kevin Akeroyd, Cisionin toimitusjohtaja\nTunnisteet: Adobe omnitureCisioncision-datayhteyscision-vaikuttajan kaavioviestinnän pilvisisältösuosituksetsisältöehdotuksiaGoogle Analyticsvaikuttava markkinointiääniosuustrendivaikuttajatsaatat myös pitää


Tekstiviestit eivät tule perille | OmaYhteisö\nOn tässä jonkin aikaa ilmennyt satunnaisesti sellaista ongelmaa, että tekstiviestit eivät tule puhelimeeni perille, mikäli lähetän ensin kaverille viestin oma.saunalahden ilmaisista nettiviesteistä ja kaveri vastaa siihen käyttämällä vastaa-painiketta. Puhelimeeni ei ole tullut minkäänlaista viestiä saapuneisiin eikä minnekään, mutta kaverin puhelimessa viesti on lähetetyissä. Ongelmaa on tosiaan ilmennyt vain netistä lähetetyissä viesteissä. Voiko se vaikuttaa jotenkin asiaan, vai onko se vain sattumaa? Aikaisemmin ongelma ilmeni maalis-huhtikuussa ja tänä iltana nyt viimeksi. Onhan sitä toki voinut useimminkin ilmetä, mutta nämä kerrat ainoastaan on paljastunut.\nMissä tässä voi olla vika? Onko Saunalahdella jotain häikkää viestikeskuksissa? Melko ikävää tuollainen, kun ei tiedä onko joku vastannut vai ei.\na. nettiviestit lähetetty siitä 173601 numerosta\nb. netitviestit lähetetty jostain muusta (esim. datapaketti) numerosta\nc. puhelimesi asetukset pielessä viestikeskuksen osalta\nd. kaverisi asetukset pielessä viestikeskuksen osalta.\n1. saatko muilta vastauksia nettiviesteihin?\n2. Saatko kaverilta tekstiviestejä muuten kun vastauksina nettiviesteihin?\na. Omasta numerosta lähetän nettiviestit.\nc. Yleensä virheelliset asetukset eivät päästä yhtään viestiä lävitse. Asetukset on kyllä samat kuin uutenakin tässä 6300:ssa. Yksi juttu, mikä jäi mietityttämään on tekstiviestiasetuksissa tuo "Sama keskus vastattaessa"-->Ei. Pitäisikö tuon olla kyllä vai miten? Taitaa tosin enemmän liittyä siihen, kun tällä puhelimella vastataan viesteihin tms.\nd. Kavereiden puhelimista ainakin pystyy lähettämään ja vastaanottamaan aivan normaalisti viestejä, mutta vastaukset eivät tule mulle perille, mikäli laitan viestiä netin kautta. Toisinaan vastaukset tulevat netinkin kautta lähetettyihin perille. En siis osaa varmaksi sanoa, onko tällä netin kautta lähettämisellä osaa tai arpaa tässä hommassa, mutta aikaisemmat tapaukset liittyvä siihen.\n1. Saan kyllä vastauksia.\n2. Toki. Ei kukaan ainakaan vielä olisi niihin kommentoinut, ettei olisi tullut perille.\nMissä ne tässäkin tapauksessa "hävinneet" viestit lymyävät? Vieläkään ei ole puhelimeeni asti tulleet, vaikka se on ollut koko ajan päällä.


Nomad MagSafe Mount | Urban Kit Supply\nNomad MagSafe Mount on suunniteltu antamaan sinulle vahvan pohjan iPhonen lataamiselle. MagSafe Mount on valmistettu ruostumattomasta teräksestä, joten se todellakin ankkuroituu pöytääsi, eikä nouse ilmaan, kun nostat iPhonen pois latauksesta.\nHuomaathan, että tuotteen mukana ei toimiteta MagSafe laturia.\n91 x 91 x 16.5 mm\nVaatii MagSafe laturin toimiakseen (ei mukana)\nYhteensopiva iPhone 8 ja myöhäisempien mallien kanssa\nYhteensopiva langattomasti ladattavien AirPodsien kanssa\n"Puoliksi yhteensopiva" iPhone 13 Pro:n kanssa. Kamera osuu laitteen reunaan, mutta lataus toimii tästä huolimatta.


Suurimman laskun kirjoitti yhtiön puolustusasianajaja Ari Kantor, joka veloittaa työstään miljoona euroa. TJ Groupin lisäksi Kantor puolustaa yhtiön pääomistajia Jyrki Salmista ja Tuomo Tilmania.Toiseksi suurimman laskun jätti asianajaja Kai Kotiranta, joka laskuttaa työstään 520 000 euroa. Kotiranta puolusti osakeannin järjestäneen Evli Corporate Financen entistä toimitusjohtajaa Kai Karttusta.Evli Pankkia puolustanut Patrik Lindfors veloittaa työstään puoli miljoonaa euroa.Juristikuluja nostattavat poikkeuksellisen laaja tutkintamateriaali ja pitkät oikeudenistunnot. Tutkintamateriaali on laajuudeltaan 10 000 sivua. Sisäpiiri- ja tiedottamissyytteiden käsittely kesti Helsingin käräjillä kuusi viikkoa.TJ Groupin juristien laskut rikkovat alan epävirallisen Suomen ennätyksen rikosasioissa.Yksi suurimmista yksittäisen puolustusasianajajan loppulaskuista on viime kevään Sonera-oikeudenkäynnistä. Soneran entisen toimitusjohtaja Kaj-Erik Relanderin asianajaja laskutti työstään 280 000 euroa.Kuumia tunteitaTunteet kuumenivat TJ Groupin viimeisenä käräjäpäivänä perjantaina.Puolustusasianajaja Alf-Ole Wanamo syytti yhtä asiantuntijatodistajaa väärästä valasta. Todistaja esiintyi käräjillä syyttäjä Ritva Sahavirran pyynnöstä ja laski yleisen internet-huuman tuomaa hyötyä TJ Groupin kurssikehitykseen. Wanamo puolusti tiedottamisrikoksesta syytteen saanutta TJ Groupin hallituksen rivijäsentä.– Rehellinen suomalainen perusinsinööri on joutunut täällä syyttäjän ilkeämielisten väitteiden kohteeksi.Sapiskaa sai Rahoitustarkastus, joka Wanamon mielestä toimii kuin kameleontti.– Rata valvoo listalleottoesitettä, kommentoi tekstiä, vaatii korjauksia ja hyväksyy tekstin. Sitten Rata valvoo markkinoita ja jälkiviisaana puuttuu asioihin. Poliisitutkintojen aikana Rata kirjoittaa asiantuntijalausuntoja. Syyttäjä sitten vielä kutsui Ratan edustajan antamaan tänne asiantuntijatodistusta.Oikeudenkäynnin päätös kuullaan vasta 12. tammikuuta.


Ehdotus uudeksi projektiksi Maksimille? - Veturitalli.Fi\nViesti Kirjoittaja magnuken » 20.06.2015 00:46\n(Hrucach tällä foorumilla)\nTahdon vielä kiittää sinua erittäin henoista, detaljirikkaista ja hyvin tomivista H0 SR1 pienoismallivetureistasi joita olet tehnyt Suomen Valtion aikoinaan 1970-luvulla Neuvostoliitosta Novotšerkasskin tehtaalta ostamista maamme ensimmäisistä sähkövetureistamme. Eli niistä sadoista SR1 sähkövetureista, jotka edelleenkin Suomessa ovat pääosin vielä käytössä ja joita vieläkin ainakin osin kutsumme "Kaalihäkeiksi" tai "Siperian Susiksi" jne. Yhden sellaisen erittäin detaljirikkaan ja hienon veturin itsekin ostin sinulta.\nKysymys sinulle Maksim:\nOlisiko sinulla mitään mahdollisuuksia tai haluja maassasi toteuttaa sen itsenäisen Suomen kuuluisimman höyryveturn HR1 (Ukko-Pekka) pienoismalli skaalassa H0? Uskon kyllä, että suomalaiset alan harrastajat tähän projektiin antaisivatten aivan kaiken saatavissa olevan tukensa, niin piirustuksien kuin neuvojenkin muodossa! Kyseisen veturin tarkat piirrustukset lienevät myös saatavissa Suomen Rautatiemuseosta Hyvinkäältä.\nViesti Kirjoittaja Hrukach » 23.06.2015 17:45\nAnteeksi etten vastannut heti, minulla oli älytön kiire.\nOlen hyvin iloinen siitä, että arvostat työtämme niin korkealle. Valitettavasti meidän mahdollisuutemme pienoismallien rakentamisen suhteen ovat todella pienet. Ehdimme juuri ja juuri rakentaa Sr1-malleja - tällä hetkellä teemme valkovihreää versiota. Aikatauluumme ei mahdu niin vaikea veturi kuin Ukko-Pekka, vaikka se on kysytty ja mielenkiintoinen. Ehkä voi järjestää joukkotilauksen Petri Salliselle? Taikka etsiä vanhojen rakennussarjojen valmistajan?\nViesti Kirjoittaja magnuken » 13.07.2015 00:41\nKiitoksia Maksim vastauksestasi!\nMitä Petri Sallinen sanoo? Olisiko sinun firmallesi mahdollinen sellainen joukkotilaus HR1 H0-malleista, esim. täysin complete ja sitten ehkäpä jonkin sortin rakennussarja?\nKuinka monesta veturiyksilöstä (vaikkapa etukäteen maksetuista) puhutaan, että tällainen projekti etenisi ja yhden käyntivalmiin HR1 veturin hinnaksi jäisi noin 1000-1500 euroa? Onko yhtälö täysin mahdoton?\nViesti Kirjoittaja PeS » 15.07.2015 11:24\nmagnuken kirjoitti: Mitä Petri Sallinen sanoo? Olisiko sinun firmallesi mahdollinen sellainen joukkotilaus HR1 H0-malleista, esim. täysin complete ja sitten ehkäpä jonkin sortin rakennussarja?\nHr1-rakennusarjan verollinen myyntihinta olisi noin 450-500 euroa. Jos vetureita haluttaisin myydä valmiiksi koottuina, on päälle laskettava kokoonpanotyö, joka on käytännössä mallikohtaista työtä näin pienillä määrillä. Tällöin valmiin veturin verollinen loppuhinta olisi noin 2000 euroa.\nEtelä-Koreasta voi tilata minimissään 500 kappaleen eriä valmiita vetureita käytännössä mistä tahansa aiheesta. Korealaisten minimimäärät ovat kuitenkin aivan liian suuria Suomen markkinoille. Lisäksi hankkeen investointikustannukset ovat luokkaa 50 000—75 000 euroa. Etelä-Koreassa teetetyn valmiin mallin verollinen loppuhinta olisi luokkaa 1500-1700 euroa sillä edellytyksellä, että pieneksi asettuvan myyntimäärän liikevaihdolla olisi myös katettava varastoon jäävien mallien valmistuskustannus. Kustannuslaskelma ei ota kantaa investoinnin edellyttämän rahan hintaan tai hankkeeseen sisältyvään pääomariskiin. Maailmalla myytävien mallien yksikköhinta perustuu aina suureen volyymiin, joka jää valitettavasti Suomen oloissa aina äärimmäisen pieneksi.\nViesti Kirjoittaja magnuken » 16.07.2015 23:24\nKiitoksia PeS tiedoista! Ei tuo luokkaa 2000€ ajovalmiista H0 mittakaavan HR1 veturista nyt aivan pahalta kuulosta. Tämä siis jos vertaamme esim. siihen ajovalmiiseen erinomaisen hienosti toteutettuun venäläiseen Maksimin SR1 dieselveturiin, hintaan noin 1000€.\nViesti Kirjoittaja PeS » 17.07.2015 09:18\nHöyryveturi on selvästi työläämpi kuin dieselveturi tai moottorivaunu — kankoneiston virittäminen toimintakuntoiseksi vie aina oman aikansa. Ohessa kuvia asiakkaiden tilaamista Dm4-moottorivaunuista (molemmat moottoritelit vetävät; lisäksi tarjolla on kaksi erilaista välityssuhdetta, 1:50 ja 1:29)). Valmiin Dm4-mallin verollinen myyntihinta on 1500 euroa. Asiakkaalla on mahdollisuus tietyissä rajoissa vaikuttaa mallin versiointiin. Kuvissa esim. toinen malli on alkuperäisessä värityksessä ja toinen turvavärin lisäämisen jälkeisessä asussa. Venäläiseen hinnoitteluun verrattuna erona lienee ainakin suomalainen arvonlisävero — lisäksi verottaja ottaa omansa myös tuloksesta.\nMallimme on aina maalattu ja lakattu kaksikomponenttimaaleilla ja lakoilla, joten maalipinta on erittäin kestävä.\nValmiin telipuuvaunun verollinen hinta on noin 650 e.\nViesti Kirjoittaja magnuken » 27.11.2015 20:45\nViesti Kirjoittaja Anakonda » 28.11.2015 15:45\nVieläkö Sr1 veturia olisi mahdollisuus saada ostettua? Märklin versiona? Maksim??\nViesti Kirjoittaja Hrukach » 28.11.2015 21:19\nTotta kai Sr1-malleja on saatavilla. laita vaan viesti postiin. Hrukach@yandex.ru\nViesti Kirjoittaja Hrukach » 20.02.2016 08:45\nViesti Kirjoittaja Valtterivilhelmi » 17.03.2016 18:24\nSm4 (Pupu) olisi hyvä ja sopiva projekti Maksimille.\nViesti Kirjoittaja magnuken » 01.04.2016 01:46\nHei Maksim, (Hrukach)\nOletko ajatellut jossakin vaiheessa vielä tekeväsi N-mittakaavaan (1:160) vetureita tai tiedätkö onko tähän mittakaavan saatavissa yleensäkään Venäjällä valmistettua kalustoa?\nViesti Kirjoittaja Hrukach » 05.04.2016 09:33\nTietenkin Venäjällä keräillään N-skaalan malleja, mutta paljon vähemmän verrattuna H0-skaalaan. Meidän kauppojen valikoima on varmasti samanlainen kuin Suomessa. Meillä rakennetaan myös piensarjojen malleja ja täysin käsintehtyjä, mutta kaikki ne ovat neuvostolaisten tai venäläisten vetureiden malleja, maksavat todella paljon ja tuskinpa kiinnostavat suomalaisia harrastajia.\nAinoa malli, joka olisi todella kiinnostava, näkyy kuvassa.\nSe on ehkä monellekin tuttu vanha PICO:n malli Ammendorfin 1970-luvun matkustajavaunusta. Suomessa näitä vaunuja voitiin nähdä LT- ja Repin-junissa.\nParhaillaan se on melko harvinainen pienoismalli, mutta sen voi ostaa kaikista tunnetuista kaupoista. Sitten se on maalattava uudestaan.\nOlen myös päättänyt, että seuraavaksi teen Sm2:n piensarjana. Malli on nyt kehitteillä. Kun saan joitakin tuloksia, avaan uuden keskustelupalstan. Luulen, että ensimmäiset koemallit valmistuvat Suuri Snadi -messuihin mennessä.\ndfik.jpg (35.01 KiB) Katsottu 3178 kertaa\nViesti Kirjoittaja Hermanni » 05.04.2016 21:22\nHrukach kirjoitti: Olen myös päättänyt, että seuraavaksi teen Sm2:n piensarjana. Malli on nyt kehitteillä. Kun saan joitakin tuloksia, avaan uuden keskustelupalstan. Luulen, että ensimmäiset koemallit valmistuvat Suuri Snadi -messuihin mennessä.\nVaraan heti pari "samia" itselleni jos projekti toteutuu, mielenkiinnolla odottaen..\nViesti Kirjoittaja magnuken » 06.04.2016 20:08\nMinäkin asetun Sm2 jonoon!


87/1994 - Valtiosopimukset - FINLEX ®\nOlet tässä: Finlex › Valtiosopimukset › Valtiosopimukset › 1994 › 87/1994\nStrasbourgissa 5 päivänä toukokuuta 1989 tehty rajat ylittäviä televisiolähetyksiä koskeva eurooppalainen yleissopimus, jonka tasavallan presidentti on hyväksynyt 2 päivänä elokuuta 1994 ja jota koskeva hyväksymiskirja on talletettu Euroopan neuvoston pääsihteerin huostaan 18 päivänä elokuuta 1994, tulee voimaan 1 päivänä joulukuuta 1994 niin kuin siitä on sovittu.\nYleissopimusta koskevan hyväksymiskirjan tallettamisen yhteydessä Suomi on tehnyt yleissopimuksen 32 artiklan 1.a kappaleen mukaisen varauman, jonka mukaan Suomi varaa oikeuden rajoittaa alueellaan tämän yleissopimuksen 15 artiklan 2 kappaleessa annettujen määräysten mukaisten, alkoholijuomien mainoksia sisältävien ohjelmapalvelujen jälleenlähettämistä siinä määrin kuin määräykset eivät vastaa Suomen sisäistä lainsäädäntöä.\nYleissopimuksen 19 artiklan 2 kappaleessa tarkoitettu viranomainen on Suomessa liikenneministeriö.\nEuroopan neuvoston jäsenvaltiot ja Euroopan kulttuuriyleissopimuksen sopimusvaltiot, jotka ovat allekirjoittaneet tämän yleissopimuksen ja jotka\nkatsovat, että Euroopan neuvoston pyrkimyksenä on luoda kiinteämmät yhteydet jäsenvaltioidensa välille sellaisten ihanteiden ja periaatteiden turvaamiseksi ja toteuttamiseksi, jotka ovat niiden yhteistä perintöä;\nottavat huomioon, että jokaisen ihmisen ihmisarvo ja samanarvoisuus muodostavat näiden periaatteiden perusosat;\nottavat huomioon, että ilmaisun ja tiedonsaannin vapaus, kuten se on ilmaistu ihmisoikeuksien ja perusvapauksien suojaamiseksi tehdyn yleissopimuksen 10 artiklassa, muodostaa yhden demokraattisen yhteiskunnan keskeisistä periaatteista ja yhden sen edistymisen ja kaikkien ihmisten kehityksen perusedellytyksistä;\nvahvistavat uudelleen sitoutuvansa informaation ja ajatusten vapaan kulun ja televisiolähetystoiminnan harjoittajien riippumattomuuden periaatteisiin, jotka muodostavat niiden viestintäpolitiikan ehdottoman perustan;\nmyöntävät televisiolähetystoiminnan harjoittamisen tärkeyden kulttuurin kehittymisen ja mielipiteiden vapaan muodostamisen kannalta olosuhteissa, jotka turvaavat moniarvoisuuden ja yhtäläiset mahdollisuudet kaikkien demokraattisten ryhmien ja poliittisten puolueiden kesken;\novat vakuuttuneita siitä, että tieto- ja viestintätekniikan jatkuvan kehityksen tulee rajoista riippumatta edistää oikeutta ilmaista, hakea, vastaanottaa ja jakaa tietoa ja ajatuksia, olipa niiden lähde mikä tahansa;\ntoivovat voivansa tarjota yleisölle yhä laajemmat ohjelmapalvelujen valintamahdollisuudet ja siten vahvistaa eurooppalaista perintöä ja kehittää Euroopan audiovisuaalista tuotantoa, ja jotka haluavat saavuttaa tämän kulttuuritavoitteen yrittämällä lisätä laadukkaiden ohjelmien tuotantoa sekä jakelua ja siten vastata yleisön odotuksiin politiikan, koulutuksen ja kulttuurin alalla;\ntunnustavat tarpeen vahvistaa sääntelyn yleisiä ja laajoja puitteita;\npitävät mielessä ensimmäisen Euroopan viestintäpoliittisen ministerikokouksen päätöslauselman No 2 ja julkilausuman;\ntoivovat voivansa kehittää olemassa olevissa Euroopan neuvoston suosituksissa esitettyjä televisiomainontaa, naisen ja miehen tasa- arvoa joukkoviestimissä, satelliittikapasiteetin käyttöä televisiota ja radiota varten ja eurooppalaisen audiovisuaalisen tuotannon edistämistä koskevia periaatteita;\nTämä yleissopimus koskee lähetettäviä ohjelmapalveluja. Tarkoituksena on helpottaa sopimuspuolten keskinäisten, rajat ylittävien televisio-ohjelmapalvelujen lähettämistä ja edelleenlähettämistä.\na. ''lähettäminen'' tarkoittaa maanpäällisen lähettimen, kaapelin tai satelliitin välityksellä suojatussa tai suojaamattomassa muodossa tapahtuvaa televisio-ohjelmapalvelujen alkuperäistä lähettämistä yleisön vastaanotettavaksi. Käsite ei kata kohdennettuja viestintäpalveluja;\nb. ''edelleenlähettäminen'' tarkoittaa yleisön vastaanotettavaksi tarkoitettujen kokonaisten ja muuttamattomien televisio-ohjelmapalvelujen tai tällaisten palvelujen tärkeiden osien vastaanottamista ja samanaikaista lähettämistä riippumatta siitä, mitä teknisiä välineitä toiminnassa käytetään;\nc. ''televisiolähetystoiminnan harjoittaja (broadcaster)'' tarkoittaa luonnollista henkilöä tai oikeushenkilöä, joka kokoaa yleisön vastaanotettavaksi tarkoitetut televisio-ohjelmapalvelut ja lähettää ne itse tai lähetyttää ne kokonaisina ja muuttamattomina kolmannelle sopimuspuolelle;\nd. ''ohjelmapalvelu'' tarkoittaa edellisessä kappaleessa tarkoitetun lähettäjän tarjoaman yksittäisen palvelun kaikkien osien muodostamaa kokonaisuutta;\ne. ''eurooppalaiset audiovisuaaliset teokset'' tarkoittavat luovaa panosta edellyttäviä teoksia, joiden tuotantoa tai yhteistuotantoa kontrolloivat eurooppalaiset luonnolliset henkilöt tai oikeushenkilöt;\nf. ''mainos'' tarkoittaa mitä tahansa julkista ilmoitusta, jonka tarkoituksena on parantaa tuotteen tai palvelun myyntiä, kauppaa tai vuokrausta, edistää asiaa tai aatetta tai saada aikaan jokin muu mainostajan toivoma vaikutus, ja jota varten mainostajalle on palkkiota tai muuta korvausta vastaan luovutettu lähetysaikaa,\ng. ''sponsorointi'' tarkoittaa luonnollisen henkilön tai oikeushenkilön, joka ei osallistu lähetystoimintaan tai audiovisuaalisten teosten tuotantoon, suoraa tai epäsuoraa osallistumista ohjelman rahoitukseen nimensä, tavaramerkkinsä tai yrityskuvansa tunnettavuuden parantamiseksi.\nTämä yleissopimus koskee kaikkia ohjelmapalveluja, jotka lähetetään tai edelleenlähetetään sopimuspuolen lainsäädäntövaltaan kuuluvien yksiköiden toimesta tai sopimuspuolen lainsäädäntövaltaan kuuluvilla teknisillä keinoilla joko kaapelin, maanpäällisen lähettimen tai satelliitin kautta, ja jotka voidaan suoraan tai epäsuorasti vastaanottaa yhdessä tai useammassa muussa sopimuspuolena olevassa maassa.\nVastaanottamisen ja edelleenlähettämisen vapaus\nSopimuspuolet turvaavat ilmaisun ja tiedonsaannin vapauden ihmisoikeuksien ja perusvapauksien suojaamiseksi tehdyn yleissopimuksen 10 artiklan mukaisesti ja takaavat vastaanottamisen vapauden. Sopimuspuolet eivät rajoita alueillaan tapahtuvaa sellaisten ohjelmapalvelujen edelleenlähettämistä, jotka täyttävät tämän yleissopimuksen ehdot.\nLähettävän sopimuspuolen velvollisuudet\n1. Kunkin lähettävän sopimuspuolen on asianmukaisin keinoin ja toimivaltaisten elintensä kautta varmistettava, että kaikki sen lainsäädäntövaltaan kuuluvan yksikön toimesta tai sen lainsäädäntövaltaan kuuluvin teknisin keinoin, 3 artiklassa määritellyillä tavoilla lähetetyt ohjelmapalvelut täyttävät tämän yleissopimuksen ehdot.\n2. Tässä yleissopimuksessa lähettävällä sopimuspuolella tarkoitetaan:\na. maanpäällisten lähetysten osalta sopimuspuolta, jonka alueella alkuperäinen lähetys tapahtuu;\nb. satelliittilähetysten osalta sopimuspuolta,\ni. jonka alueella satelliitin lähettävä maa-asema sijaitsee,\nii. joka antaa luvan taajuuden tai satelliittikapasiteetin käyttämiseen silloin, kun satelliitin lähettävä maa-asema sijaitsee valtiossa, joka ei ole tämän yleissopimuksen sopimuspuoli,\niii. jossa televisiotoiminnan harjoittajan toimipaikka sijaitsee, kun vastuuta ei i ja ii alakohdan mukaan ole osoitettavissa.\n3. Kun valtiosta, joka ei ole tämän yleissopimuksen sopimuspuoli, lähetetyt, 3 artiklassa määritellyt ohjelmapalvelut edelleenlähetetään sopimuspuolen lainsäädäntövaltaan kuuluvien yksiköiden toimesta tai sopimuspuolen lainsäädäntövaltaan kuuluvilla teknisillä keinoilla, sopimuspuolen on asianmukaisin keinoin ja toimivaltaisten elintensä kautta varmistettava tämän yleissopimuksen ehtojen noudattaminen.\n1. Televisiolähetystoiminnan harjoittajan vastuut on selvästi ja riittävästi määriteltävä kunkin sopimuspuolen toimivaltaisen viranomaisen myöntämässä toimiluvassa tai tämän kanssa tehtävässä sopimuksessa tai jollakin muulla oikeudellisella toimenpiteellä.\n2. Televisiolähetystoiminnan harjoittajasta on pyydettäessä saatava tietoja lähettävän sopimuspuolen toimivaltaiselta viranomaiselta. Tiedoista tulee käydä ilmi vähintään lähettäjän nimi tai toiminimi, toimipaikka ja oikeudellinen asema, laillisen edustajan nimi, pääoman koostumus sekä tarjottavan tai suunnitellun ohjelmapalvelun luonne, tarkoitus ja rahoitustapa.\nTelevisiolähetystoiminnan harjoittajan vastuut\n1. Ohjelmapalvelujen kaikkien osien on esitystavan ja sisällön osalta kunnioitettava ihmisarvoa ja ihmisten perusoikeuksia.\nErityisesti ne eivät saa:\na. olla säädyttömiä eivätkä etenkään sisältää pornografiaa;\nb. tuoda esiin kohtuuttomasti väkivaltaa tai toimia todennäköisenä yllykkeenä rotuvihalle.\n2. Sellaisia ohjelmapalvelun osia, jotka voivat vahingoittaa lasten tai nuorten fyysistä, henkistä tai moraalista kehitystä, ei tule ajoittaa siten, että nämä lähetys- tai vastaanottoajan johdosta todennäköisesti katsovat niitä.\n3. Televisiolähetystoiminnan harjoittajan on huolehdittava siitä, että asiat ja tapahtumat esitetään uutisissa rehellisesti sekä kannustettava vapaata mielipiteenmuodostusta.\n1. Kunkin lähettävän sopimuspuolen on huolehdittava siitä, että kaikilla luonnollisilla henkilöillä tai oikeushenkilöillä kansallisuudesta ja asuinpaikasta riippumatta on mahdollisuus käyttää vastineoikeutta tai muuta vastaavaa laillista tai hallinnollista suojakeinoa sopimuspuolen lainsäädäntövaltaan kuuluvien yksiköiden toimesta tai sopimuspuolen lainsäädäntövaltaan kuuluvilla teknisillä keinoilla 3 artiklassa määritellyllä tavalla lähetettyjen tai edelleenlähetettyjen ohjelmien suhteen. Sopimuspuolen on erityisesti varmistettava, että vastineoikeuden käytön ajoitus ja muut järjestelyt ovat sellaiset, että tätä oikeutta voidaan tehokkaasti käyttää. Tämän oikeuden tai muun vastaavan laillisen tai hallinnollisen suojakeinon tehokas käyttäminen on varmistettava sekä ajoituksen että keinojen osalta.\n2. Tässä tarkoituksessa ohjelmapalvelusta vastuussa olevan televisiolähetystoiminnan harjoittajan nimen on esiinnyttävä palvelun yhteydessä asianmukaisella tavalla säännöllisin väliajoin.\nYleisön oikeus seurata tärkeitä tapahtumia\nKunkin sopimuspuolen on tutkittava oikeudelliset keinot, joilla vältetään yleisön tietojen saantia koskevan oikeuden heikkeneminen sen vuoksi, että televisiolähetystoiminnan harjoittaja käyttää yksinoikeutta yleisöä suuresti kiinnostavan tapahtuman lähettämiseen tai edelleenlähettämiseen 3 artiklassa määritellyllä tavalla, estäen näin suurelta osalta yhden tai useamman sopimuspuolen yleisön mahdollisuuden seurata tapahtumaa televisiosta.\n1. Kunkin lähettävän sopimuspuolen on varmistettava mahdollisuuksien mukaan ja asianmukaisin keinoin, että televisiolähetystoiminnan harjoittajat varaavat eurooppalaisille teoksille suurimman osan lähetysajastaan lukuunottamatta uutisille, urheilutapahtumille, kilpailunomaisille viihdeohjelmille, mainoksille ja tekstitelevisiopalveluille varattua aikaa. Tämä osuus tulisi saavuttaa asteittain, sopivien kriteerien pohjalta ottaen huomioon televisiolähetystoiminnan harjoittajan tiedonvälityksellisen, kasvatuksellisen, kulttuurisen ja viihteen välitykseen liittyvän vastuun katsojia kohtaan.\n2. Jos vastaanottava sopimuspuoli ja lähettävä sopimuspuoli ovat eri mieltä edellisen kappaleen soveltamisesta, toinen sopimuspuoli voi kääntyä pysyvän komitean puoleen neuvoa-antavan mielipiteen saamiseksi. Tällaista erimielisyyttä ei tule jättää 26 artiklan mukaiseen välitysmenettelyyn.\n3. Sopimuspuolet ryhtyvät yhdessä etsimään sopivimpia keinoja ja menettelytapoja, joilla asettamatta televisiolähetystoiminnan harjoittajia eriarvoiseen asemaan tuetaan eurooppalaista tuotantotoimintaa ja sen kehitystä erityisesti maissa, joiden audiovisuaalinen tuotantokapasiteetti on pieni tai kielialue rajallinen.\n4. Sopimuspuolten on tämän yleissopimuksen perustana olevan yhteistyön ja molemminpuolisen avunannon hengessä pyrittävä välttämään sitä, että niiden lainsäädäntövaltaan kuuluvien yksiköiden toimesta ja niiden lainsäädäntövaltaan kuuluvilla teknisillä keinoilla 3 artiklassa määritellyllä tavalla lähetetyt tai edelleenlähetetyt ohjelmapalvelut vaarantaisivat joukkotiedotusvälineiden monipuolisuutta ja elokuvateollisuuden kehitystä. Elokuvateosta ei tule täten lähettää tällaisissa palveluissa ennen kuin kaksi vuotta on kulunut sen ensimmäisestä elokuvateatteriesityksestä, ellei toisin sovita teoksen oikeudenomistajien ja televisiolähetystoiminnan harjoittajan kesken; sellaisissa tapauksissa, joissa televisiolähetystoiminnan harjoittaja on ollut mukana tuottamassa elokuvateoksia, tämä aika on yksi vuosi.\n1. Kaikkien mainosten tulee olla rehellisiä ja vilpittömiä.\n2. Mainokset eivät saa olla harhaanjohtavia eivätkä ne saa loukata kuluttajien etuja.\n3. Lapsille suunnatuissa mainoksissa ja mainoksissa, joissa käytetään lapsia, tulee välttää kaikkea sellaista, mikä voi vahingoittaa lasten etua ja niissä on otettava huomioon lasten erityinen herkkyys.\n4. Mainostajalla ei saa olla mitään toimituksellista valtaa ohjelmien sisältöön.\n1. Mainonnan määrä ei saa ylittää 15 prosenttia päivittäisestä lähetysajasta. Tätä prosenttiosuutta voidaan kuitenkin nostaa 20 prosenttiin kun mukaan luetaan sellaiset mainonnan muodot kuten suorat tarjoukset yleisölle tuotteiden myynnistä, ostosta tai vuokrauksesta tai palvelujen suorittamisesta, edellyttäen että mainospalojen määrä ei ylitä 15 prosenttia.\n2. Mainospalojen määrä yhtä tuntia kohden ei saa ylittää 20 prosenttia.\n3. Sellaisten mainonnan muotojen, joissa yleisölle tehdään suoria tuotteiden ostamista, myymistä tai vuokraamista, tai palvelujen suorittamista koskevia tarjouksia, määrä ei saa ylittää yhtä tuntia päivässä.\nMuoto ja esittäminen\n1. Mainokset on voitava selvästi tunnistaa sellaisiksi, ja ne on selkeästi erotettava muista ohjelmapalvelun osista optisin tai akustisin keinoin. Mainokset on pääsääntöisesti esitettävä ryhmissä.\n2. Alitajuntaan vetoavat mainokset eivät ole sallittuja.\n3. Piilomainonta ei ole sallittua; etenkään ei sallita tuotteiden tai palvelujen esittämistä ohjelmissa mainostarkoituksessa.\n4. Uutis- ja ajankohtaisohjelmissa säännöllisesti esiintyvien henkilöiden kuvaa tai ääntä ei saa käyttää mainoksissa.\n1. Mainokset on sijoitettava ohjelmien väliin. Edellyttäen, että tämän artiklan 2-5 kappaleiden ehdot täytetään, mainoksia voidaan sijoittaa myös ohjelmien keskelle siten, ettei loukata ohjelman eheyttä ja arvoa eikä tekijänoikeuden haltijoiden oikeuksia.\n2. Ohjelmissa, jotka koostuvat itsenäisistä osista, tai urheiluohjelmissa ja saman tapaisesti rakentuvissa tapahtumissa ja esityksissä, joissa on väliaikoja, mainoksia saadaan sijoittaa ainoastaan osien väleihin.\n3. Audiovisuaalisten teosten kuten pitkien elokuvien ja televisiota varten valmistettujen elokuvien (lukuun ottamatta tv-sarjoja, sarjafilmejä, kevyitä viihdeohjelmia ja dokumenttiohjelmia) esitys saadaan keskeyttää kerran kutakin täyttä 45 minuuttia kohden edellyttäen, että niiden kesto on yli 45 minuuttia. Keskeytys on vielä sallittu, jos ohjelman kesto on vähintään 20 minuuttia pidempi kuin kaksi tai useampi täyden 45 minuutin jakso.\n4. Kun mainoksella keskeytetään muita kuin kappaleessa 2 tarkoitettuja ohjelmia, vähintään 20 minuuttia tulisi kulua mainoskatkojen välillä yhden ohjelman aikana.\n5. Uskonnollisesta palveluksesta tapahtuvaa lähetystä ei saa katkaista mainoksilla. Uutisia ja ajankohtaisohjelmia, dokumenttiohjelmia, uskonnollisia ohjelmia ja lastenohjelmia ei saa keskeyttää mainoksilla, kun ohjelman kesto on alle 30 minuuttia. Jos ohjelman kesto on 30 minuuttia tai enemmän, noudatetaan edellisten kohtien määräyksiä.\nTiettyjen tuotteiden mainonta\n1. Tupakkatuotteiden mainostaminen ei ole sallittua.\n2. Kaikkia alkoholijuomia koskevien mainosten on oltava seuraavien sääntöjen mukaisia:\na. niitä ei saa kohdistaa erityisesti alaikäisille eikä kukaan alkoholijuomien nauttimiseen mainoksissa yhdistettävissä oleva henkilö saa näyttää alaikäiseltä;\nb. ne eivät saa yhdistää alkoholin kulutusta fyysiseen suoritukseen tai autolla ajamiseen;\nc. ne eivät saa esittää, että alkoholilla on terapeuttisia ominaisuuksia tai että se on piriste, rauhoittava aine tai tapa ratkaista henkilökohtaisia ongelmia;\nd. ne eivät saa rohkaista alkoholin kohtuutonta käyttöä tai esittää raittiutta tai kohtuullista käyttöä kielteisessä valossa;\ne. ne eivät saa kohtuuttomasti korostaa juomien alkoholipitoisuutta.\n3. Lähettävässä sopimusvaltiossa vain reseptillä saatavien lääkkeiden ja ainoastaan lääkärin määrättävissä olevan lääkehoidon mainostaminen ei ole sallittua.\n4. Kaikkien muiden lääkkeiden ja lääkehoidon on oltava selvästi tunnistettavissa mainoksiksi, niiden on oltava rehellisiä, totuudenmukaisia ja oikeaksi osoitettavia, ja niiden on täytettävä vaatimus yksilön vahingolta suojaamisesta.\nErityisesti yksittäiseen sopimusvaltioon suunnattu mainonta\n1. Kilpailun vääristymisen ja jonkun sopimusvaltion televisiojärjestelmän vaarantamisen välttämiseksi mainokset, jotka on kohdistettu erityisesti ja jollakin taajuudella yleisölle jossakin toisessa yksittäisessä sopimusvaltiossa kuin lähettäjävaltiossa, eivät saa kiertää kohdevaltion mainossääntöjä.\n2. Edellisen kappaleen määräykset eivät ole voimassa, kun:\na. kyseiset kohdevaltion säännöt aiheuttavat syrjintää sen lainsäädäntövaltaan kuuluvien yksikköjen tai sen lainsäädäntövaltaan kuuluvilla teknisillä keinoilla lähetettävien mainosten ja toisen sopimusvaltion lainsäädäntövaltaan kuuluvien yksikköjen tai siihen kuuluvilla teknisillä keinoilla lähetettävien mainosten välillä, tai\nb. kyseiset sopimusvaltiot ovat tehneet tästä asiasta kahden- tai monenvälisiä sopimuksia.\n1. Kun ohjelma tai ohjelmasarja on kokonaan tai osittain sponsoroitu, se on selvästi merkittävä sellaiseksi ohjelman alussa ja /tai lopussa esiintyvin asianmukaisin maininnoin,\n2. Sponsori ei missään olosuhteissa saa vaikuttaa sponsoroitujen ohjelmien sisältöön ja aikatauluun siten, että sillä on vaikutusta televisiolähetystoiminnan harjoittajan vastuuseen ja toimitukselliseen vapauteen ohjelmien suhteen,\n3. Sponsoroiduissa ohjelmissa ei tule rohkaista myymään, ostamaan tai vuokraamaan sponsorin tai kolmannen osapuolen tuotteita tai palveluja varsinkaan viittaamalla erityisesti ja mainosluonteisesti kyseisiin tuotteisiin tai palveluihin.\n1. Luonnolliset henkilöt tai oikeushenkilöt, joiden päätoimialana on sellaisten tuotteiden valmistus tai myynti tai sellaisten palvelujen tarjoaminen, joiden mainostaminen on kielletty 15 artiklassa, eivät saa sponsoroida ohjelmia.\n2. Uutis- ja ajankohtaisohjelmien sponsorointi ei ole sallittua.\n1. Sopimusvaltiot lupaavat antaa toisilleen keskinäistä apua tämän yleissopimuksen täytäntöönpanoa varten.\n2. Tässä tarkoituksessa:\na. kunkin sopimusvaltion on nimettävä yksi tai useampia viranomaisia, joiden kunkin nimet ja osoitteet se antaa tiedoksi Euroopan neuvoston pääsihteerille tallettaessaan ratifioimis-, hyväksymis- tai liittymiskirjansa,\nb. kunkin useamman kuin yhden viranomaisen nimenneen sopimusvaltion on määriteltävä kunkin viranomaisen toimivalta tiedonantonsa kohdassa a.\n3. Sopimuspuolen nimeämän viranomaisen on:\na. annettava tämän yleissopimuksen 6 artiklan 2 kappaleessa edellytetyt tiedot,\nb. annettava toisen sopimuspuolen nimeämän viranomaisen pyynnöstä tietoja maansa tämän yleissopimuksen käsittelemiä kysymyksiä koskevasta lainsäädännöstä sekä käytännöstä,\nc. toimittava yhteistyössä muiden sopimuspuolen nimeämien viranomaisten kanssa milloin se on tarpeellista varsinkin, kun tämä parantaa tämän yleissopimuksen täytäntöönpanon yhteydessä käytettyjen toimien tehokkuutta,\nd. käsiteltävä kaikkia tämän yleissopimuksen soveltamisesta aiheutuvia kiistoja, jotka toisen sopimuspuolen nimeämä viranomainen saattaa sen tietoon.\n1. Tämän yleissopimuksen tarkoituksia varten perustetaan pysyvä komitea.\n2. Kutakin sopimuspuolta voi pysyvässä komiteassa edustaa yksi tai useampi edustaja. Kullakin edustajistolla on yksi ääni. Euroopan talousyhteisö käyttää toimivalta-alueillaan äänioikeuttaan äänimäärällä, joka on yhtä suuri kuin sen tämän yleissopimuksen sopimuspuolina olevien jäsenvaltioiden määrä; Euroopan talousyhteisö ei saa käyttää äänioikeuttaan tapauksissa, joissa kyseiset jäsenvaltiot käyttävät omaansa ja päinvastoin.\n3. Kaikki 29 artiklan 1 kappaleessa tarkoitetut valtiot, jotka eivät ole tämän yleissopimuksen sopimuspuolia, voivat olla komiteassa edustettuina tarkkailijoina.\n4. Pysyvä komitea voi pyytää asiantuntijoiden neuvoa tehtäviensä suorittamiseksi. Se voi omasta aloitteestaan tai kyseisen elimen pyynnöstä kutsua minkä tahansa tämän yleissopimuksen käsittelemissä teknisissä kysymyksissä pätevän kansainvälisen tai kansallisen, hallituksen alaisen tai hallituksesta riippumattoman elimen tarkkailijaksi yhteen kokoukseensa tai kokouksen osaan. Tällaisten asiantuntijoiden tai elinten kutsumispäätös on tehtävä kolmen neljäsosan enemmistöllä.\n5. Pysyvän komitean kutsuu koolle Euroopan neuvoston pääsihteeri. Sen ensimmäinen kokous pidetään kuuden kuukauden kuluessa tämän yleissopimuksen voimaantulopäivästä. Sen jälkeen se kokoontuu aina kun yksi kolmannes sopimuspuolista tai Euroopan neuvoston ministerikomitea niin pyytää, tai Euroopan neuvoston pääsihteerin aloitteesta 23 artiklan 2 kappaleen määräysten mukaisesti, tai yhden tai useamman sopimuspuolen pyynnöstä 21 artiklan c kohdan ja 25 artiklan 2 kappaleen määräysten mukaisesti.\n6. Sopimuspuolten enemmistö muodostaa päätösvaltaisen enemmistön pysyvän komitean kokouksen pitämiseksi.\n7. 4 kappaleen ja 23 artiklan 3 kappaleen mukaisesti pysyvän komitean päätökset on tehtävä paikalla olevien jäsenten kolmen neljäsosan enemmistöllä.\n8. Tämän yleissopimuksen määräysten mukaisesti pysyvä komitea laatii oman työjärjestyksensä.\nPysyvän komitean tehtävät\nPysyvä komitea vastaa yleissopimuksen soveltamisen noudattamisesta. Se voi:\na. tehdä sopimuspuolille suosituksia yleissopimuksen soveltamisesta,\nb. ehdottaa yleissopimukseen tarvittavia muutoksia ja tarkastella 23 artiklan määräysten mukaisesti tehtyjä ehdotuksia,\nc. tutkia yhden tai useamman sopimuspuolen pyynnöstä yleissopimuksen tulkintaa koskevia kysymyksiä,\nd. ponnistella kaikin tavoin kaikkien sen käsiteltäväksi 25 artiklan määräysten mukaisesti annettujen kiistojen sovintoratkaisun varmistamiseksi,\ne. antaa ministerikomitealle suosituksia, jotka koskevat muiden kuin 29 artiklan 1 kappaleessa esitettyjen valtioiden kutsumista liittymään tähän yleissopimukseen.\nPysyvän komitean raportit\nKunkin kokouksen jälkeen pysyvän komitean on annettava sopimuspuolille ja Euroopan neuvoston ministerikomitealle raportti keskusteluistaan ja tehdyistä päätöksistä.\n1. Kaikki sopimuspuolet voivat esittää tähän yleissopimukseen muutoksia.\n2. Kaikki muutosehdotukset on annettava tiedoksi Euroopan neuvoston pääsihteerille, joka ilmoittaa niistä Euroopan neuvoston jäsenvaltioille, Euroopan kulttuuriyleissopimuksen sopimuspuolina oleville muille valtioille, Euroopan talousyhteisölle ja muille kuin jäsenvaltioille, jotka ovat liittyneet tai jotka on kutsuttu liittymään tähän yleissopimukseen 30 artiklan määräysten mukaisesti. Euroopan neuvoston pääsihteerin on kutsuttava pysyvän komitean kokous koolle aikaisintaan kahden kuukauden kuluttua ehdotuksen tiedoksiannosta.\n3. Pysyvän komitean on tutkittava kaikki muutosehdotukset ja jätettävä pysyvän komitean jäsenten kolmen neljäsosan enemmistöllä hyväksymä teksti ministerikomitean hyväksyttäväksi. Hyväksymisen jälkeen teksti toimitetaan edelleen sopimuspuolille hyväksyttäväksi.\n4. Muutos tulee voimaan kolmantenakymmenentenä päivänä siitä, kun kaikki sopimuspuolet ovat ilmoittaneet pääsihteerille hyväksynnästään.\nTämän yleissopimuksen väitetyt rikkomukset\n1. Kun sopimuspuoli havaitsee tämän yleissopimuksen rikkomuksen, sen on ilmoitettava lähettävälle sopimuspuolelle väitetystä rikkomuksesta ja sopimuspuolten on pyrittävä ratkaisemaan kiista 19, 25 ja 26 artiklan määräysten pohjalta.\n2. Jos väitetty rikkomus on luonteeltaan ilmeinen, vakava ja merkityksellinen asia, joka nostaa esiin tärkeitä yleisiä kysymyksiä ja koskee 7 artiklan 1 tai 2 kappaletta, 12 artiklaa, 13 artiklan 1 kappaleen ensimmäistä lausetta, 14 artiklaa tai 15 artiklan 1 tai 3 kappaletta, ja jos se jatkuu kaksi viikkoa tiedoksiannosta, vastaanottava sopimuspuoli voi väliaikaisesti keskeyttää rikkomuksesta syytetyn ohjelmapalvelun edelleenlähettämisen.\n3. Muissa väitetyissä rikkomustapauksissa, lukuun ottamatta niitä, joista säädetään 4 kappaleessa, vastaanottava sopimuspuoli voi väliaikaisesti keskeyttää rikkomuksen tehneen ohjelmapalvelun edelleenlähettämisen, kun tiedoksiannosta on kulunut kahdeksan kuukautta, jos väitetty rikkomus jatkuu.\n4. Edelleenlähettämisen väliaikainen keskeyttäminen ei ole sallittu 7 artiklan 3 kappaleen, 8, 9 tai 10 artiklan väitettyjen rikkomusten vuoksi.\n1. Siinä tapauksessa, että tämän yleissopimuksen soveltamisessa syntyy kiistaa, asianosaisten sopimuspuolten on pyrittävä pääsemään sovintoratkaisuun.\n2. Ellei joku sopimuspuolista vastusta, pysyvä komitea voi tutkia kysymystä ja asettaa itsensä sopimuspuolten käyttöön, jotta tyydyttävä ratkaisu voidaan saavuttaa mahdollisimman nopeasti, ja se voi tarvittaessa laatia neuvoa-antavan lausunnon asiasta.\n3. Kunkin sopimuspuolen on toimitettava pysyvälle komitealle viipymättä kaikki tiedot ja apuvälineet, jotka ovat tarpeen sen suorittaessa tehtäväänsä edellisen kappaleen mukaisesti.\n1. Jos sopimuspuolet eivät voi sopia erimielisyyttä 25 artiklan määräysten mukaisesti, ne voivat yhteisestä sopimuksesta jättää sen välimiesmenettelyyn, jonka menettelystä on säädetty tämän yleissopimuksen liitteessä. Jos tällaiseen sopimukseen ei päästä kuuden kuukauden kuluessa siitä, kun ensimmäinen pyyntö sovittelumenettelyn aloittamisesta on tehty, kiista voidaan jättää välimiesmenettelyyn toisen sopimuspuolen pyynnöstä.\n2. Mikä tahansa sopimuspuoli voi milloin tahansa ilmoittaa, että se tunnustaa pakollisena ja juuri tästä syystä (ipso facto) ja ilman eri sopimusta tämän yleissopimuksen liitteessä säädetyn välimiesmenettelyn soveltamisen toisen, saman velvoitteen hyväksyvän sopimuspuolen suhteen.\nMuut kansainväliset sopimukset ja sopimuspuolten sisäinen lainsäädäntö\nMuut kansainväliset sopimukset ja järjestelyt\n1. Keskinäisissä suhteissaan Euroopan talousyhteisön jäseninä olevien sopimuspuolten on sovellettava yhteisön määräyksiä, eikä niiden sen vuoksi tule soveltaa tämän yleissopimuksen määräyksiä paitsi siinä tapauksessa, että ei ole olemassa kyseistä erityisaihetta koskevaa yhteisön määräystä.\n2. Mikään tässä yleissopimuksessa ei estä sopimuspuolia tekemästä kansainvälisiä sopimuksia, jotka täydentävät tai kehittävät sen määräyksiä tai laajentavat niiden soveltamisalaa.\n3. Kahdenvälisten sopimusten tapauksessa tämä yleissopimus ei muuta sopimuspuolten sellaisiin sopimuksiin perustuvia oikeuksia ja velvoitteita, jotka eivät vaikuta muiden sopimuspuolten tämän yleissopimuksen mukaisten oikeuksien nauttimiseen tai niiden velvollisuuksien suorittamiseen.\nYleissopimuksen ja sopimuspuolten sisäisen lainsäädännön väliset suhteet\nMikään tässä yleissopimuksessa ei estä sopimuspuolia soveltamasta tässä yleissopimuksessa annettuja määräyksiä tiukempia tai yksityiskohtaisempia määräyksiä ohjelmapalveluihin, jotka lähetetään 3 artiklassa tarkoitetulla tavalla niiden lainsäädäntövaltaan kuuluvien yksiköiden toimesta tai niiden lainsäädäntövaltaan kuuluvilla teknisillä keinoilla.\n1. Tämä yleissopimus on avoinna allekirjoittamista varten Euroopan neuvoston jäsenvaltioille ja muille Euroopan kulttuuriyleissopimuksen sopimuspuolille sekä Euroopan talousyhteisölle. Se on ratifioitava tai hyväksyttävä. Ratifioimis- tai hyväksymiskirjat talletetaan Euroopan neuvoston pääsihteerin huostaan.\n2. Tämä yleissopimus tulee voimaan seuraavan kuukauden ensimmäisenä päivänä sen jälkeen, kun on kulunut kolme kuukautta päivästä, jona seitsemän valtiota, joista vähintään viisi on Euroopan neuvoston jäsenvaltioita, ovat ilmaisseet sitoutuvansa noudattamaan tätä yleissopimusta edellisen kappaleen määräysten mukaisesti.\n3. Valtio voi allekirjoittaessaan tämän yleissopimuksen tai milloin tahansa ennen tämän yleissopimuksen tulemista voimaan siinä valtiossa päättää, että se soveltaa yleissopimusta toistaiseksi.\n4. 1 kappaleessa tarkoitetun valtion tai Euroopan talousyhteisön osalta, joka myöhemmin ilmaisee sitoutuvansa noudattamaan tätä yleissopimusta, tämä sopimus tulee voimaan seuraavan kuukauden ensimmäisenä päivänä sen jälkeen, kun on kulunut kolme kuukautta päivästä, jona se on tallettanut ratifioimis- tai hyväksymiskirjansa.\n1. Tämän yleissopimuksen tultua voimaan Euroopan neuvoston ministerikomitea voi neuvoteltuaan asiasta sopimusvaltioiden kanssa kutsua minkä tahansa muun valtion liittymään tähän yleissopimukseen Euroopan neuvoston peruskirjan 20 artiklan d kohdassa tarkoitetulla äänten enemmistöllä tehdyllä päätöksellä sekä niiden sopimusvaltioiden edustajien yksimielisellä päätöksellä, joilla on oikeus osallistua komitean kokouksiin.\n2. Liittyjävaltion osalta tämä yleissopimus tulee voimaan seuraavan kuukauden ensimmäisenä päivänä sen jälkeen, kun on kulunut kolme kuukautta päivästä, jona liittymiskirja on jätetty Euroopan neuvoston pääsihteerin huostaan.\n2. Sopimusvaltio voi koska tahansa myöhemmin Euroopan neuvoston pääsihteerille osoitettavalla selityksellä saattaa tämän yleissopimuksen koskemaan myös jotain muuta selityksessä määrättyä aluetta. Kyseisen alueen osalta yleissopimus tulee voimaan seuraavan kuukauden ensimmäisenä päivänä sen jälkeen, kun on kulunut kolme kuukautta päivästä, jona pääsihteeri on vastaanottanut selityksen.\n3. Kahden edellisen kappaleen mukaisesti tehty selitys voidaan peruuttaa jonkin siinä määritellyn alueen osalta pääsihteerille osoitetulla ilmoituksella. Peruutus tulee voimaan seuraavan kuukauden ensimmäisenä päivänä sen jälkeen, kun on kulunut kuusi kuukautta päivästä, jona pääsihteeri on vastaanottanut ilmoituksen.\n1. Allekirjoittaessaan tai tallettaessaan ratifioimis-, hyväksymis- tai liittymiskirjansa\na) sopimusvaltio voi selittää, että se varaa oikeuden rajoittaa alueellaan tämän yleissopimuksen 15 artiklan 2 kappaleessa annettujen määräysten mukaisten, alkoholijuomien mainoksia sisältävien ohjelmapalvelujen jälleenlähettämistä ainoastaan siinä määrin kuin määräykset eivät vastaa sen sisäistä lainsäädäntöä,\nb) Yhdistynyt kuningaskunta voi selittää, että se varaa oikeuden olla täyttämättä 15 artiklan 1 kappaleessa annettua velvoitetta kieltää tupakkatuotteiden mainostaminen, mitä tulee Independent Broadcasting Authorityn lähettämiin maanpäällisiin sikarien ja piipputupakan mainoksiin alueellaan.\nMuita varaumia ei voida tehdä.\n2. Edellisen kappaleen mukaisesti tehty varauma ei saa olla vastalauseen aiheena.\n3. Sopimusvaltio, joka on tehnyt 1 kappaleen mukaisen varauman, voi kokonaan tai osittain peruuttaa sen Euroopan neuvoston pääsihteerille osoitetulla ilmoituksella. Peruutus tulee voimaan sinä päivänä, jona pääsihteeri on vastaanottanut ilmoituksen.\n4. Sopimuspuoli, joka on tehnyt varauman jonkin tämän yleissopimuksen määräyksen osalta, ei voi vaatia kyseisen määräyksen soveltamista toiselta sopimuspuolelta; se voi kuitenkin sikäli kuin sen varauma on osittainen tai ehdollinen, vaatia tämän määräyksen soveltamista samassa määrin kuin se itse on hyväksynyt sen.\nEuroopan neuvoston pääsihteeri ilmoittaa neuvoston jäsenvaltioille, muille Euroopan kulttuuriyleissopimuksen sopimuspuolille, Euroopan talousyhteisölle ja jokaiselle valtiolle, joka on liittynyt tai kutsuttu liittymään tähän yleissopimukseen:\nc. tämän yleissopimuksen 29, 30 ja 31 artiklan mukaisista voimaantulopäivistä,\nd. 22 artiklan määräysten mukaisesti laadituista raporteista,\ne. kaikista muista tähän yleissopimukseen liittyvistä toimista, selityksistä, ilmoituksista ja tiedoksiannoista.\nTehty Strasbourgissa 5 päivänä toukokuuta 1989 yhtenä englannin- ja ranskankielisenä kappaleena, jonka molemmat tekstit ovat yhtä todistusvoimaiset ja joka talletetaan Euroopan neuvoston arkistoon. Euroopan neuvoston pääsihteeri toimittaa oikeaksi todistetut jäljennökset kullekin Euroopan neuvoston jäsenvaltiolle, muille Euroopan kulttuuriyleissopimuksen sopimuspuolille, Euroopan talousyhteisölle ja kullekin valtiolle, joka on kutsuttu liittymään tähän yleissopimukseen.\n1. Välimiesmenettelyä koskeva pyyntö on saatettava Euroopan neuvoston pääsihteerin tietoon. Sen on sisällettävä kiistan toisen osapuolen nimi ja kiistan aihe. Pääsihteeri toimittaa täten saamansa tiedot kaikille tämän yleissopimuksen sopimuspuolille.\n2. Jos kahden sopimuspuolen välisen kiistan toinen osapuoli kuuluu Euroopan talousyhteisöön, joka itse on sopimuspuoli, välimiesmenettelyä koskeva pyyntö on osoitettava sekä jäsenvaltiolle että yhteisölle, jotka yhdessä ilmoittavat pääsihteerille yhden kuukauden kuluessa pyynnön vastaanottamisesta, onko jäsenvaltio vai yhteisö kiistan osapuoli vai ovatko jäsenvaltio ja yhteisö yhdessä kiistan osapuoli. Jos tällaista ilmoitusta ei mainitun ajan kuluessa tule, jäsenvaltiota ja yhteisöä on pidettävä yhtenä ja samana kiistan osapuolena välimiesoikeutta muodostettaessa ja menettelyä ohjaavia määräyksiä sovellettaessa. Sama koskee tilannetta, jossa jäsenvaltio ja yhteisö esiintyvät yhdessä kiistan osapuolena. Tämän kappaleen kattamissa tapauksissa 4 kappaleen ensimmäisessä lauseessa annettu yhden kuukauden aikaraja pidennetään täten kahteen kuukauteen.\n3. Välimiesoikeuden on koostuttava kolmesta jäsenestä. Kukin kiistan osapuoli nimeää yhden välimiehen ja kaksi täten nimitettyä välimiestä nimeävät yhteisellä päätöksellä kolmannen välimiehen, joka on oikeuden puheenjohtaja. Jälkimmäinen ei saa olla kummankaan kiistan osapuolen kansalainen, hänen tavanomainen asuinpaikkansa ei saa sijaita kummankaan osapuolen alueella, eikä hän saa olla kummankaan palveluksessa eikä hän ole saanut käsitellä asiaa muussa ominaisuudessa.\n4. Jos toinen osapuolista ei ole nimennyt välimiestä yhden kuukauden kuluessa Euroopan neuvoston pääsihteerin pyynnön toimittamisesta, Euroopan ihmisoikeustuomioistuimen presidentin on nimettävä tämä toisen osapuolen pyynnöstä yhden lisäkuukauden ajan kuluessa. Jos tuomioistuimen presidentti ei voi toimia tai on toisen kiistan osapuolen kansalainen, nimityksen tekee tuomioistuimen varapresidentti tai virkaiältään vanhin käytettävissä oleva tuomioistuimen tuomari, joka ei ole kiistan osapuolten kansalainen. Samaa menettelyä on noudatettava, jos välimiesoikeuden puheenjohtajaa ei ole nimetty yhden kuukauden kuluessa toisen välimiehen nimittämisestä.\n5. 3 ja 4 kappaleen määräykset koskevat tarpeen mukaan kaikkien vapaiden toimien täyttämistä.\n6. Kaksi osapuolta tai useampi osapuoli, jotka yhteisesti päättävät, että niiden etu on sama, nimittävät välimiehen yhteisesti.\n7. Kiistan osapuolten ja pysyvän komitean on annettava sovitteluelimelle kaikki apu, jota tarvitaan menettelyn tehokkaaseen suorittamiseen.\n8. Välimiesoikeus laatii oman työjärjestyksensä. Sen päätökset tehdään jäsenten enemmistön äänin. Sen päätös on lopullinen ja sitova.\n9. Välimiesoikeuden päätös on annettava tiedoksi Euroopan neuvoston pääsihteerille, joka tiedottaa siitä kaikille tämän yleissopimuksen sopimuspuolille.\n10. Kunkin kiistan osapuolen on huolehdittava nimeämänsä välimiehen kuluista. Nämä osapuolet huolehtivat yhteisesti kolmannen välimiehen kuluista sekä muista välimiesoikeuden aiheuttamista kustannuksista.\n1 §2 §3 §4 §EUROOPPALAINEN YLEISSOPIMUS rajat ylittävistä televisiolähetyksistäI LUKUYleiset määräykset1 artikla - Päämäärä ja tavoitteet 2 artikla - Käytetyt käsitteet 3 artikla - Soveltamisala 4 artikla - Vastaanottamisen ja edelleenlähettämisen vapaus 5 artikla - Lähettävän sopimuspuolen velvollisuudet 6 artikla - Tietojen toimittaminen II LUKUOhjelmatoiminta7 artikla - Televisiolähetystoiminnan harjoittajan vastuut 8 artikla - Vastineoikeus 9 artikla - Yleisön oikeus seurata tärkeitä tapahtumia 10 artikla - Kulttuuritavoitteet III LUKUMainonta11 artikla - Yleiset normit 12 artikla - Kesto 13 artikla - Muoto ja esittäminen 14 artikla - Mainosten sijoittaminen 15 artikla - Tiettyjen tuotteiden mainonta 16 artikla - Erityisesti yksittäiseen sopimusvaltioon suunnattu mainonta IV LUKUSponsorointi17 artikla - Yleiset normit 18 artikla - Kielletty sponsorointi V LUKUKeskinäinen avustaminen19 artikla - Sopimuspuolten välinen yhteistyö VI LUKUPysyvä komitea20 artikla - Pysyvä komitea 21 artikla - Pysyvän komitean tehtävät 22 artikla - Pysyvän komitean raportit VII LUKUMuutokset23 artikla - Muutokset VIII LUKUTämän yleissopimuksen väitetyt rikkomukset24 artikla - Tämän yleissopimuksen väitetyt rikkomukset IX LUKUKiistojen ratkaisu25 artikla - Sovittelu 26 artikla - Välimiesmenettely X LUKUMuut kansainväliset sopimukset ja sopimuspuolten sisäinen lainsäädäntö27 artikla - Muut kansainväliset sopimukset ja järjestelyt 28 artikla - Yleissopimuksen ja sopimuspuolten sisäisen lainsäädännön väliset suhteet XI LUKULoppumääräykset29 artikla - Allekirjoitus ja voimaantulo 30 artikla - Muiden kuin jäsenvaltioiden liittyminen 31 artikla - Alueellinen soveltaminen 32 artikla - Varaumat 33 artikla - Irtisanominen 34 artikla - Ilmoitukset LIITE Välimiesmenettely


Nerokkaat niksit voivat pelastaa päivän - Tuhoa Tylsyys\nNerokkaat niksit voivat pelastaa päivän\nKukapa ei pitäisi kekseliäistä nikseistä.\nVapise Niksi-Pirkka. Nämä nerokkaat niksit voivat pelastaa päivän – ja naurattavat siinä samalla.\n1. Värikynällä piilotat sukassa olevan reiän.\n2. Tuoli toimii roskiksena.\n3. Tee se itse -kaiutin.\n4. Kelmu – laiskan tiskaajan pelastus.\n5. Poikamiehen keittiössä?\n6. Hiusharja auton sivupeilinä.\n7. Ihmisille, joilta löytyy ostoskärryt muttei grilliin ritilää.\n8. Uuni ja mikro rikki? Silitysrauta ja hiustenkuivaaja pelastavat päivän.\n9. Kymmenen pisteen ja papukaijamerkin arvoinen suoritus.\n10. Hätä keinot keksii.


Mitä minun pitäisi tehdä, jos lapseni kilpirauhasia laajennetaan? - Tutkimus July\nLaajennettu kilpirauhanen lapsi\nendeeminen; eutyreoottista; diffuusi myrkyllinen.\nhuono ravitsemus raskauden aikana; infektio raskauden aikana; haitallisten aineiden toiminta; lisääntynyt kilpirauhanen raskaana oleville naisille; aivolisäkkeen patologia tai hypotalamus lapsessa;\nKilpirauhasen syöpä on onkologinen sairaus, joka ilmenee seurauksena epänormaalista kasvusta ja jakautumasta solujen kourujen. Tämäntyyppisen syövän taajuus on melko alhainen ja se on noin 1% kaikista tapauksista.


Valtteri Filppulalle kurja synttärilahja – ylävartalovamma pitää viikkoja sivussa - Keskisuomalainen\nUrheilu 20.03.2019 18:36\nJääkiekon NHL-joukkue New York Islanders kärsi merkittävän takaiskun pudotuspelien kynnyksellä. Islanders kertoi Twitter-tilillään, että joukkueen luottohyökkääjä Valtteri Filppula on sivussa joukkueen kokoonpanosta seuraavat neljä viikkoa. Suomalaishyökkääjä kärsii ylävartalovammasta.\nKeskiviikkona 35 vuotta täyttänyt Filppula joutui jättämään Islandersin ottelun kesken viime yönä. Kokenut keskushyökkääjä on tehnyt tällä kaudella taalaliigassa tehopisteet 15+14=29.\nIslanders on ollut yksi NHL-kauden piristysruiskeista. Newyorkilaiset ovat kiinni itälohkon pudotuspelipaikassa, kun runkosarjaa on jäljellä kymmenkunta ottelua. Neljän viikon loukkaantuminen pitäisi Filppulan sivussa pudotuspelien avausotteluista.


Mindfulness kurssi Vaasassa 8.4.2017 – Mindfulness-sivut.fi\nEtusivu/Mindfulness Kurssit, Seinäjoki, Vaasa/Mindfulness kurssi Vaasassa 8.4.2017\nMindfulness kurssi Vaasa 8.4.2017 klo 10-15. Koulutuspaikkana toimii Wasa YogaCenterin upeat tilat, Rantakatu 3, Vaasa.\nMindfulness kurssin hinta 90 euroa (sis. alv.), sisältäen myös koulutusmateriaalin sekä ladattavat harjoitteet (arvo 23 euroa) joiden avulla voit jatkaa itsenäisesti harjoittelua.\nNyt ennakkoon 15.3. mennessä ilmoittautuneille kurssin hinta 75 euroa!\nMaksutavat verkkopankki, korttimaksu tai voit maksaa myös laskulla.\nSuosittelemme ilmoittautumaan ajoissa, kurssia on kyselty paljon.


Tietoja sukunimestä Suikkari\nSuikkari on Suomessa esiintyvä sukunimi.\nSuikkarien lukumäärä eri vuosina:\nSukunimien yleisyyslistalla Suikkari on noin sijalla 4 200.\nSuikkareja tiedetään asuneen ainakin viereisten karttojen mukaisilla paikkakunnilla. Asuinpaikkakartta (violetit merkit) osoittaa 19 Suikkarin asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä. Näiden Suikkarien yleisimpiä asuinpaikkoja olivat Antrea (4 henkeä), Viipuri (3) sekä Jääski (3).\nSyntymäpaikkakartta (harmahtavat merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Suikkari, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 12.\nSana Suikkari esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nSuikkari (paikannimi) Suikkari (karttanimi)\nSuikkari on Suomessa paitsi sukunimi myös paikannimi. Maassamme on yhteensä 2 sen nimistä paikkaa. Ne näkyvät oheisella kartalla. Paikkojen tyyppi on talo.\nNyky-Suomen lisäksi Suikkari esiintyi Karjalan kartoilla ennen sotia. Alueen kartoilla oli yhteensä 2 sen nimistä paikkaa. Ne näkyvät ohessa. Paikkojen tyyppi on rakennettu kohde.\nPaikannimillä ja henkilönnimillä on monesti jokin yhteys. Onko sukunimellä Suikkari jotain tekemistä näiden paikkojen kanssa ei näy tästä. Se tulee tarkistaa muualta.\nSana Suikkari esiintyy katuosoitteissa seuraavasti: Suikkarinkuja, Suikkarinpolku, Suikkarintie. Osoitteet on merkitty oheiseen karttaan punaisella.\nVenäjäksi Суйккари tarkoittaa nimeä Suikkari. Jotkut nimet voidaan kirjoittaa venäjäksi useammallakin eri tavalla.\nEnnen vanhaan, kun oikeinkirjoitus horjui, käytettiin sukunimistä mitä erilaisimpia kirjoitusmuotoja. Suickarj on esimerkki "vanhanaikaisesta" kirjoitusasusta. Suikkari olisi voitu kirjoittaa vaikkapa näin. Todelliset vanhat kirjoitusasut selviävät kirkonkirjoista; tämä esimerkki on tietokoneella keksitty.\nSamankaltaisia nimiä kuin Suikkari\nSuikkari aikakauslehdissä ja sanomalehdissä (–1920)\nSuikkari allekirjoituksissa (SKR 1938)\nSuikkari hautakivissä (haku)\nSuikkari Hesarissa (1990–)\nSuikkari kaatuneissa (1939–1945) (ja 1914–1922)\nSuikkari Karjalan siirtolaisissa (1970)\nSuikkari kuolleeksi julistetuissa\nSuikkari sukukirjoissa (SSS kirjasto)\nSuikkari valokuvissa tai arkistoissa, museoissa ja kirjastoissa\nSuikkari ylioppilaissa 1640–1852\nSuikkari Ancestryssä (vain Suomi)\nSuikkari Familysearchissä (vain Suomi)\nSuikkari entisenä ja uutena sukunimenä nimenmuuttajilla\nSuikkari Kelan kortistossa (1939–1958)\nEtsi Suikkarin sukua kirkonkirjoista (HisKi) ja siirtolaisrekisteristä\nSläktnamnet / Surname Suikkari, Finland.


Maakuntien pitää tutkia kaikki kuntien tekemät sosiaali- ja terveyspalvelujen ulkoistussopimukset — Yhtiöitten kanssa neuvotellaan, jäävätkö esimerkiksi Sulkavan ja Rantasalmen sopimukset voimaan vai puretaanko ne | Itä-Savo\nMaakuntien pitää tutkia kaikki kuntien tekemät sosiaali- ja terveyspalvelujen ulkoistussopimukset — Yhtiöitten kanssa neuvotellaan, jäävätkö esimerkiksi Sulkavan ja Rantasalmen sopimukset voimaan vai puretaanko ne\nTämän hetken tietämyksen mukaan ei ole mitään tarvetta irtautua kokonaisulkoistuksesta, sanoo kuntaturvajohtaja Kirsi Pitkälä Attendolta. Pitkälä toteaa, että Attendon Sulkavalla tuottamista palveluista vain murto-osa on suoran valinnanvapauden piiriin kuuluvaa. Kaikesta muusta pitää sopia maakunnan kanssa. Kuva: Tuija Pauhu\nKukaan ei vielä tiedä, mitä eduskuntakäsittelyssä oleva valinnanvapauslaki toteutuessaan tarkoittaa Sulkavalla ja Rantasalmella. Asia selviää vasta, kun Etelä-Savon maakunta vuoden tai kahden kuluttua neuvottelee Attendon ja Terveystalon kanssa sopimuksista, joita kunnat ovat yhtiöitten kanssa solmineet\nRantasalmi on ulkoistanut kaikki kuntalaisten sosiaali- ja terveyspalvelut Terveystalolle vuoden 2020 loppuun asti, mutta kumpi tahansa osapuoli voi irtisanoa sopimuksen päättymään vuoden 2018 tai 2019 lopussa.\nSulkava on ulkoistanut palvelut Attendolle vuoden 2026 loppuun asti.\nVastuu sosiaali- ja terveyspalveluista siirtyy maakunnalle vuoden 2019 alussa. Kuntien ja yhtiöitten edustajat uskovat, että kokonaisulkoistussopimus siirtymävaiheessakin toimii kuntalaisten eduksi..\nValinnanvapautta koskevan lakiluonnoksen mukaan kuntien tekemät sopimukset siirtyvät maakunnalle, joka voi hyödyntää niitä vastuullaan olevassa palvelutuotannossa. Ylijohtaja Kirsi Varhila sosiaali- ja terveysministeriöstä sanoo, että sopimuksen sisällöstä riippuu, voiko maakunta käyttää sopimukseen sisältyviä palveluja toisessa kunnassa.\nVarhila ei ota kantaa Sulkavan, Rantasalmen tai muiden yksittäisten kuntien sopimuksiin. Kokonaisulkoistuksen tehneitä kuntia Suomessa on yhteensä 13.\n— Ne ovat kaikki erilaisia, ja niissä on erilaiset ehdot, Varhila sanoo.\nRantasalmen ja Sulkavan näkemyksen mukaan yhtiöitten kanssa on sovittu riittävien lähipalvelujen tuottamisesta omassa kunnassa. Niissä ei ole määritelty esimerkiksi lääkärin työtuntimäärää, josta osa voitaisiin siirtää toiseen kuntaan.\nValinnanvapaus on monin paikoin ristiriidassa kokonaisulkoistusten kanssa. Maakunta ja yhtiö kuitenkin voivat sopia ulkoistussopimuksen jatkamisesta, mutta kuntalaisten valinnanvapautta ei saa rajoittaa. Yhtiö ottaa siis riskin, että kuntalainen valitseekin toisen palveluntuottajan. Silloin yhtiön saama korvaus pienenee.\nKuntien ulkoistussopimuksiin sisältyy myös sellaisia asioita, jotka jatkossa eivät kuulu kuntalaisen suoran valinnan piiriin ollenkaan.\nRantasalmen ja Sulkavan sopimuksiin sisältyy esimerkiksi vanhusten palveluasuminen.\nValinnanvapauslain mukaan palveluasumisen tarpeen määrittelee maakunnan liikelaitos, joka voi myöntää siihen asiakasseteleitä. Setelin saatuaan asiakas voi ulkoistussopimuksesta huolimatta valita haluamansa palvelutalon.\nLakiluonnoksen tausta-aineistossa todetaan, että maakunnille voi tulla sopimusten irtisanomisesta kustannuksia. Näiden kustannusten suuruutta ei pysty arvioimaan. Irtisanomiskuluja saattaa pienentää se, että yhtiöt voivat ulkoistussopimuksesta luovuttuaan jatkaa valinnanvapauslain mukaisina palvelutuottajina ja saada valinnanvapauslain mukaista korvausta.\nAttendon lähtökohtana on säilyttää kokonaisulkoistussopimukset.\n— Tämän hetken tietämyksen mukaan ei ole mitään tarvetta irtautua kokonaisulkoistuksesta. Toki Sulkavalla tuottamastamme palveluista vain murto-osa on suoran valinnanvapauden, piiriin kuuluvaa. Kaikesta muusta pitää sopia maakunnan kanssa, sanoo kuntaturvajohtaja Kirsi Pitkälä Attendolta.\nTerveystalolla ei kehitysjohtaja Karita Reijonsaaren mukaan ole yksiselitteistä linjausta siitä, säilytetäänkö kokonaisulkoistussopimukset vai ryhtyykö yhtiö mieluummin valinnanvapauslain mukaiseksi palvelutuottajaksi.\n— Laki on sen verran tuore, että vasta pohdimme vaikutuksia. Varmaa on, että olemme kiinnostuneita tuottamaan Rantasalmella palvelukokonaisuuksia jatkossakin. Maakunnan kanssa avataan keskustelu, mikä on paras tapa turvata lähipalvelut Rantasalmella siinä laajuudessa kuin ne nyt ovat, Reijonsaari sanoo.\nFAKTA: Kokonaisulkoistus ja valinnanvapauslaki ovat paikoin ristiriidassa keskenään\nKokonaisulkoistus: Rantasalmen ja Sulkavan kunnat ovat antaneet yhtiöille kokonaisvastuun kunnan sosiaali- ja terveyspalveluista.\nYhtiöt hoitavat terveyskeskuksen, hammashoidon, sosiaalipalvelut ja palveluasumisen. Yhtiöt vastaavat myös erikoissairaanhoidon kuluista ja voivat tarjota sairaalahoitoa omissa yksiköissään.\nValinnanvapauslaki: Kansalainen saa valita erikseen terveyskeskuksensa ja hammashoitolansa. Asiakassetelillä hän voi hankkia esimerkiksi fysioterapiaa valitsemaltaan yrittäjältä.\nSuuri osa erikoissairaanhoidosta ja sosiaalipalveluista jää suoran valinnan ulkopuolelle eli maakunnan liikelaitosten vastuulle. Liikelaitos voi myöntää palveluseteleitä esimerkiksi leikkauksiin, jolloin potilas saa valita sairaalan.\nMaakunnan liikelaitos päättää palveluasumisesta. Se voi myöntää siihen palveluseteleitä, jotka kuntalainen saa käyttää missä tahansa palvelutalossa.\nValinnanvapaus alkaa vuonna 2019.\nHyvin on homma hoidossa -\nLähettänyt 18. toukokuu 2017 - 7:32 käyttäjä Anonymous (kirjautumaton)\nHyvin on homma hoidossa - oikein hyvin.\nNäin sekavaa se Kepu-Sipilän\nLähettänyt 18. toukokuu 2017 - 12:05 käyttäjä juval.eläkel. (kirjautumaton)\nNäin sekavaa se Kepu-Sipilän hallituksen lainsäädäntö on ! Myös nuo kepun hallitsemat kunnanvaltuustot rakentelevat vain lisähimmeleitä, ottamatta yhtään huomioon tekevien käsien (henkilöstön ) asemaa ja työsuhteen vakautta. Ihmetellä täytyy miten Kepua vie kokoomus , jos jonkinlaiseen vähän veroa maksavaan yhtiöön . Vai onko todella Sipilä ja keskusta näin 3. suurimpana puolueena täysin pihalla ja pulassa ?? Voi meitä ikääntyneitä! Mitenhän tässä Sipilän lupausten käy ?\nKäsitettä ja kapulaa\nLähettänyt 18. toukokuu 2017 - 14:44 käyttäjä Hohoix (kirjautumaton)\nKokonaisulkoistus, palvelutuottaja, maakunnan liikelaitos, valinnanvapauslaki, asiakassetelit, siirtymävaihe, palvelutuotanto, valinnanvapauslain mukainen korvaus - kyllä sellainen sekametelisoppa, että oksat pois.\nOnneksi tämä hallitus ei\nLähettänyt 18. toukokuu 2017 - 16:30 käyttäjä Anonymous (kirjautumaton)\nOnneksi tämä hallitus ei suhmuroi, vatuloi eikä tunaroi. Tormakkaasti vaan kohti uusia vastoinkäymisiä mennään.\nLähettänyt 18. toukokuu 2017 - 17:36 käyttäjä Attendon palvel... (kirjautumaton)\nToivottavasti himmelit purkautuu,mutta nythän on Sulkavallakin kerrankin rahaa ,kun Väätälänmäen pelloilta löytyi...


Tuhat minää: Alle 100 siviiliaamua: heinäkuuta 2013\nOon rajalla, oon valmiina\nVähän päälle 2 viikkoa muuttoon! Tuntuu, että meillä joka paikassa pursuilee mun tulevaan kotiin tulevia tavaroita. Tälläkin hetkellä istun WC-harjan vieressä. Eilisen Ikea-reissun jälkeen tavaroita tuntuu varmaan pursuilevan entisestään joka paikassa.\nMuuton suhteen mulla on vähän ristiriitaisia tuntemuksia. On sellaisia "jee, superkivaa haluun jo muuttaa jo!" ja sitten sellaisia pelonsekaisia "jos pää lahoaakin yksin asumiseen tai en vaan sopeudu" -fiiliksiä. Luultavasti samanlaisia fiiliksiä on muillakin, jotka ovat nyt muuttamassa ensimmäistä pois kotoaan opiskelemaan.\nOmalla kohdalla on ainakin se tilanne, että olen muuttamassa kaupunkiin, jota en tunne sitten tippaakaan. Todennäköisesti eksyn Lahdessa, monta kertaa! Etenkin kun lähden lenkille. Näen jo sen, kuinka olen kysymyssä tietä kotiin.\nMitä odotan eniten syksyltä? Uusia ihmisiä, ehdottomasti! Totta puhuen, oon ollut melko yksinäinen, sillä kaveriporukat alkoi omasta näkökulmasta rakoilemaan viime vuonna, mutta se nyt oli ihan odotettavissakin, kun kaikkien tulevaisuudensuunnitelmat vetivät eri suuntiin. Varaudun siihen, että Lahdessakin tulee niitä yksinäisiä hetkiä, kun ei niitä kavereita ihan sillain naps tule, mutta olen päättänyt, että aina kun tulee pää hajoaa tänne -olo, niin painelen lenkille, jotta vuoden päästä koittava todellisuus unohtuisi.\nMikäs sitten pelottaa eniten? Varmaankin se, miten sitten loppuen lopuks tulee syötyä. Pystynkö syömään tarpeeksi, jaksanko aina tehä ittelleni ruokaa, etten vain syö esim leipää. Olen todennut, että kyllä mä siihen pystyn, kun tiedän, että mun on pakko, sikäli armeijan harmaisiin ensi vuonna mielin. Asia vain mietityttää toisinaan.\nLoppuen lopuksi, odotan Lahteen muuttoa positiivisissa tunnelmissa. Vihdoinkin saa aloittaa täysin puhtaalta pöydältä. Raha-asioiden kanssa täytyy toki olla tarkkana, mutta porukat ovat luvanneet, ettei mun tarvitse nälässä kärvistellä, että jos syystä tai toisesta on rahallisesti paha paikka, niin porukoilta saan apua. Tietenkin toivon, etten tuohon tilanteeseen joudu. Mahtavaa kyllä ottaa ohjat omasta elämästään.\nNäin loppuun Antti Tuiskua lainaten: mun käsissä on avaimet ja valinnat.\nLöysin unohtuneita, "mulla ei oo housuja!" -kuvia kamerasta, joten ajattelin pykää postauksen niiden varaan.\nViimeaikoina on tapahtunut kaikenlaista. Ikäviä asioita, jotka ovat ahdistaneet ja lannistaneet kohtalaisen tehokkaasti. Ikuisena piiloanimediggarina löysin tilanteeseen sopivan lainauksen: "Nouse ja kävele, mene eteenpäin. Sinulla on kaksi tervettä jalkaa, sinun ei tarvitse takertua mihinkään"\nEi enempään ikävistä asioista, katse eteenpäin ja keskitytään mukaviin juttuihin, joita muuten on!\nMun jalat on kunnossa! Tai siis ne eivät ole rikki. Viime viikolla kävin siis lääkärissä sääri ja polvikipujen sekä kummallisen rintakivun takia. Jaloissa on luultavammin pientä penikkatautia ja polvi on vain revähtänyt. Tämä oli huojentava uutinen, koska päässäni oli jo ehtinyt liikkua kauhuskenaariot kuinka polven kierukassa olisi jo jotain vikaa. Lenkkeily on poissa laskuista vielä pari viikkoa, mutta varovaista jalkatreeniä voin tehdän salilla.\nMitä kummalliseen rintakipuun tulee niin se johtuu vain lihasjumeista lapojen alla. Joten tieni kävi fysioterapeutille. Ai että oli kyllä helpottavaa kun lukko kerrallaan napsahti auki. Kuun lopussa pääsen vielä kerran mäntättäväksi!\nSokerina pohjalla: SAIN ASUNNON! ;_____; On kyllä tosi helpottunut olo, sillä oli se asunnon etsiminen jo epäitoivoista. Täytyy sanoa, että mun tuleva kämppä on täydellinen mulle: 28 neliötä, alkovi, suht iso kylppäri, siisti keittiö ja lasitettu parveke. Lähimpään kauppaan on vähän alta kilometri ja bussipysäkille on ehkä 100 metriä matkaa. Keskustaan on matkaa 2,5 kilometriä, joka on hyvä, sillä aivan keskustassa en olisikaan halunnut asua. On kyllä niin hyvä fiilis tästä ja nyt voi oikeasti alkaa suunnittelemaan noita muuttojuttuja oikein urakalla.\nPs. on mulla oikeasti shortsit jalassa.\nLähettänyt Sini klo 1.30 3 kommenttia:\nVuosi... ENÄÄ vuosi lähtöön. Jotenkin karmivaa. Ja super siistiä ja jännää.\nKun on enää vuosi ennen lähtöä, alkaa jo pelottaa. Sen takia, kun katsoo missä mennään. Treeni ja painonkehitys eivät ole sitä tasoa mitä niiden kuuluisi olla. Tuntuu, että nyt parin kuukauden aikana on tipahdellut yllättäviä esteitä eteen. Pahin oli se, kun paino oli kuukausi sitten hyvässä nousussa ja sit tulin flunssaan ja sit se tippui ja tuntuu että sinne se on jäänyt. Ja nyt kuukauden aikana on tullut jalkakipua, jonka takia lenkit ja jalkojen treenaus salilla on jäänyt. Jalkojen kipuilulle toivottavasti saan selityksen ensi viikolla!\nLisäksi omilleen muutto tuo oman jännitysaspektin tähän juttuun: jos kotonakin on välillä vaikeaa syödä tarpeeksi ja usein, niin mitä tapahtuukaan kun asun omillani ja ruoka on opiskelijabudjetille sopivaa? Toivottavasti koulu ainakin rytmittäisi päivää paremmin. Itse treenaamisesta en ole niinkään huolissani, sillä koulun tiloissa on kuntosali, jossa on todennäköisesti kaikki mitä tarvitsenkin, eipähän tarvitse huolehtia kalliista kuntosali maksusta. Toki käyn taatusti tutulla vakkarisalillani aina kun olen käymässä kotona. Lisäksi uudessa paikassa on mielenkiintoista lähteä lenkille (ja tuloksena on pian eksynyt lenkkeilijä..) Toisaalta omilleen muutto ja yksin asuminen opettaa oma-alotteisuutta itsenäisyyttä ja sitä, ettei koko ajan porukat ole hyysäämässä.\nSitten kun saan mun jalat taas lenkkeily kuntoon, niin aloitan varovasti, ettei tule mitään kummallisia kipuja ja siitä sitten lähen lisäämään liikunnan määrää. Uskon, että kyllä se painokin siitä alkaa nousemaan, kun saa taas treenirytmistä kiinni. Vuosi on lyhyt aika ja välillä meinaa iskeä uskon puute: ehdinkö valmistautumaan tarpeeksi? Ainakin aion yrittää parhaani ja nähtäväksi jää, riittääkö se. Toivottavasti!\nNäissä tunnelmissa kun palvelukseen aikaa vuosi. Seuraavan kerran palataan tunnelmointiin kuin STJ sataset paukkuu! Nyt itse itseäni komentaen: salille mars!\nPs. on aika huimaa, kun alkaa pian näkymään oman lähtemiserän päivälaskuri aamukammassa... hui!\nTänään sain yllättävää postia, joka aiheutti riemunkiljahduksia:\nOlin siis 2. varasijalla, jonka takia sain tiedon nyt vasta. Olen yllättynyt ja todellatodella iloinen! Ei lisättävää :)\nLähettänyt Sini klo 6.20 1 kommentti:


Kelluntaliiveistä löytyi vaarallinen ominaisuus – vietävä myymälään korjattavaksi | Paikalliset | Länsiväylä\nBiltemassa myytävien ilmatäytteisten kelluntaliivien (tuotenumerot 25-5528, 25-5529 ja 25-5540) kaasupatruunat voivat kiertyä irti, jolloin liivi ei täyty veden varaan jouduttaessa. Biltema\nBiltema kehottaa tietynlaiset ilmatäytteiset kelluntaliivit heiltä ostaneita ottamaan yhteyttä Biltemaan, jossa kelluntaliiveille tehdään turvallisuustoimenpide. Kyseisten tuotteiden tuotenumerot ovat seuraavat: 25-5528, 25-5529 ja 25-5540, tiedottaa Biltema. Turvallisuustoimenpiteellä tarkoitetaan lisälukitusyksikön asentamista, sillä kyseisiin kelluntaliivimalleihin liittyy riski, että niiden kaasupatruunat voivat kiertyä irti, jolloin liivi ei täyty veden varaan jouduttaessa. Jos patruuna irtoaa, kelluntaliivi ei toimi käyttöturvallisuuden edellyttämällä tavalla.\nToimenpide on Ruotsin kuluttajaviraston yksikön tuoteturvallisuuteen liittyvä vaatimus, ja se koskee kaikkia markkinoilla olevia ilmatäytteisiä pelastus- ja kelluntaliivejä, mukaan lukien edellä mainitut Bilteman kelluntaliivit.\nBilteman kelluntaliivit, joita takaisinkutsu koskee, on valmistettu ennen vuotta 2020. Liivin valmistusvuosi on ilmoitettu sen sisäpuolella olevassa lapussa. Tuotteista puuttuu lukitusmekanismi, joka estää kaasupatruunan irtoamisen. Biltema kehottaa kaikkia asiakkaita, joilla on jokin edellä mainituista ilmatäytteisistä kelluntaliiveistä, lopettamaan tuotteen käyttämisen.\nLisälukitusmekanismin asentaminen Biltemassa on asiakkaille ilmaista ja asiakas voi asentaa sen itse tai vaihtoehtoisesti Bilteman henkilökunta tekee sen asiakkaan puolesta. Lukitusyksikön saadakseen asiakkaalla tulee olla mukanaan itse tuote tai ostotosite tuotteesta.\nMoottoriajoneuvojen osien ja varusteiden tukkukauppa


Finnkino osti Sandrew Metronome Finlandin elokuvateatterit - Talous - Turun Sanomat\nFinnkino osti Sandrew Metronome Finlandin elokuvateatterit\nSandrew Metronomen Kinopalatsi on nyt Finnkinon omaisuutta. Turussa vallitsee tästedes lähes monopolitilanne elokuvateatteritarjonnassa, markkinoilla on ainoastaan yksi suuri toimija eli Finnkino.\nTalous | Turun Sanomat | 29.6.2006 2:31 | 0\nSuomen suurin elokuvateatteriketju Finnkino on ostanut Sandrew Metronome Finlandin teatterit. Kauppaan sisältyy kolme elokuvateatteria, joista kaksi on Helsingissä ja yksi Turussa. Vuokratiloissa toimivien teattereiden toiminta siirtyy Finnkinolle välittömästi. Kaupan myötä muun muassa Suomen vanhin elokuvateatteri Helsingissä vaihtaa omistajaa.\n- Kauppa tukee kasvustrategiaamme, mutta suurin merkitys on se, että uudet teatterit antavat lisää mahdollisuuksia ohjelmistopuolella. Varsinkin Helsingissä teatterit voivat profiloitua tarkemmin. Kuinka pitkälle ohjelmistojen erikoistumisessa mennään, se on vielä suunnitelmien alla, Finnkinon toimitusjohtaja Timo Mänty selvittää.\nSandrew Metronome Finlandin myyjä on ruotsalainen Sandrew Metronome Ab, joka kuuluu norjalaiseen Schibsted-konserniin. Sandrew Metronome on luopunut viime kuukausina elokuvateatteritoiminnasta myös muualla Pohjoismaissa keskittyäkseen elokuvien jakeluun ja tuotantoon. Nyt solmitun kaupan hintaa Mänty ei halua paljastaa.\nTurussa odotetaan kilpailun kiristymistä\nFinnkinolla oli entuudestaan Suomessa kaikkiaan 23 elokuvateatteria, jotka keräsivät viime vuonna yli kolme miljoonaa katsojaa. Lisäksi Finnkino laajentaa toimintaansa muun muassa Lahdessa, Oulussa ja Vantaalla.\nSamoin Finnkino odottaa kasvavaa tulosta Baltian maiden ja Venäjän markkinoilta. Yhtiöllä on tytäryhtiöt Virossa, Liettuassa ja Latviassa.\n- Idän suuntaan meillä on kova kiinnostus ja useita projekteja käynnissä. Etenkin Venäjän markkinoilla on tällä hetkellä vielä tilaa ja katsojia riittää, Mänty toteaa.\nTurussa uutinen Sandrew Metronomen kaupasta otettiin vastaan lievästi pettyneenä, mutta ei yllättyneenä. Dag Andersson , yksi turkulaisen elokuvateatteri Kino Thalian omistajista toteaa, että kaupan jälkeen Finnkino on ainoa iso toimija Etelä-Suomessa. Ainoastaan itäsuomalainen Savon Kinot on yhä alueellaan johtava elokuvapalveluiden toimittaja.\n- Eihän tällainen monopoli ole koskaan alalle erityisen hyväksi, varsinkin jos se tarkoittaa, että samalla pienet teatterit tapetaan, Andersson toteaa.\nJulian teatterin kohtalo ratkaisee tarjonnaan\nHänen mukaansa Kino Thaliassa odotellaan nyt jännittyneenä, mitä kaupasta seuraa. Jos Finnkino lopettaa Eerikinkadulla sijaitsevan Julian, kaupungin salimäärä vähenee ja kilpailu helpottuu. Jos taas Julia pidetään, kilpailu asiakkaista kiristyy.\n- Tähän asti Kinopalatsi ja Julia ovat ajaneet samaa ohjelmistoa. Mutta kun omistaja on sama, tarve siihen vähenee ja ohjelmistoja voidaan profiloida. Silloin Julian ohjelmisto saattaa tulla meidän tontille, koska näytämme jo nyt pääasiassa pienempiä elokuvia, Andersson pohtii.\nYksityinen elokuvateatteri Kino Thalia perustettiin vuonna 1985. Nykyisillä omistajillaan se on ollut vuoden 2004 puolestavälistä. Thalian ohjelmisto koostuu suurimmaksi osaksi pieniltä maahantuojilta, erikoissarjoista sekä festivaali-, elokuvakerho-, päiväkoti- ja koululaisnäytöksistä. Vähintään puolet elokuvien näytöksistä on eurooppalaisia.\n- Tässä täytyy nyt vain odotella, miten tilanne kehittyy, Andersson naurahtaa.


Liikunnan ilot -esitys muuttaa Teatteri Takomon näyttämön kuntosaliksi – Sateenkaarenmaalari\n19.1.2020 19.1.2020 Sateenkaarenmaalari\nLiikunnan ilot -esitys muuttaa Teatteri Takomon näyttämön kuntosaliksi\nkuvassa Linda Hämäläinen, Suvi Blick, Ida-Sofia Fleming, Sara Paasikoski. Kuvaaja Mitro Härkönen\nTässäpä esitys, joka sopii hyvin näin tammikuuhun kun moni on tehnyt uuden vuoden lupauksen urheilun lisäämisestä. Liikunnan ilot -esityksessä Teatteri Takomon näyttämölle on rakennettu värikäs kuntosali, jossa näyttelijät oikeasti treenaavat esityksen aikana. Kekseliäs idea! Käyn usein katsomassa vaihtoehtoisen kortteliteatterini esityksiä seuralaiseni Paavon kanssa, ja sain jälleen viihtyä parin tunnin ajan.\nPäähenkilö on parikymppinen, ahdistunut taidealan opiskelija Maria (Milla Kuikka), joka kuntosalilla treenin ohessa pyörittää kahta potentiaalista ihastusta (Joel Hirvonen ja Tuomas Rinta-Panttila). Kummankaan miehen kanssa juttu ei vain oikein käynnisty, vaikka paljon jutellaankin. Maria avautuu kuntosalilla kainostelematta intiimeistäkin asioistaan, millainen avoin puhe on nykyään tuttua vlogeista ja tositelevisiosta.\nToisessa näytöksessä kuoleman kanssa aiemmin jo flirttaillut Maria on yllättäen menehtynyt sydänvian takia. Riitaisa perhe suunnittelee hänen hautajaisiaan, joihin osallistujat on kuvattu kylmäävän satiirisesti. Ainoastaan äiti (Ida-Sofia Fleming) tuntuu todella välittävän Marian poismenosta, muut läheiset ovat ainakin pintapuolisesti katsoen liian keskittyneitä omaan elämäänsä. Erityisesti jäärän isän (rooliin hienosti solahtava Suvi Blick) hahmo on tunnistettava ja mainio, kun hän yrittää kaikissa hautajaiskuluissa vain päästä mahdollisimman halvalla.\nkuvassa Sara Paasikoski, kuvaaja Mitro Härkönen\nKuntosalilla paljon viihtyneen käsikirjoittaja Ella Kähärän, 28, mukaan esityksen ensimmäinen näytös on autofiktiivinen. Hauska yksityiskohta on se, että ohjaaja Joel Härkönen on samanikäinen kuin Kähärä, ja Kansallisteatterista tutun ohjaaja Paavo Westerbergin poika.\nLiikunnan ilot, alaotsikolla Esitys kuntosaliharjoittelusta, rakkaudesta ja ruumiista käsittelee ironisesti treenaamisen syitä, seksiä, rakkautta, kulttuurin pinnallistumista, kuolevaisuutta ja kuolemaa. Teatterin verkkosivuilla sanotaan, että ”kuntosali on kuva nykyihmisen ponnistelusta kuolemaa vastaan.” Kuntosali onkin monessa mielessä aikamme kuva, jossa individualistiset yksilöt yhdessä suorittavat kehonmuokkausta. Kurinalainen kuntosalitreeni on vastakohtainen nuorten aikuisten muun elämän haahuilulle ja sitoutumattomuudelle.\nEsityksen sanomasta oli välillä vaikea saada selkoa, mutta kannattaa muistaa, että kyseessä on vasta osan tekijöistä taiteellinen opinnäytetyö Taideyliopiston Teatterikorkeakouluun. Katsojasta riippuu, ovatko ensimmäisen näytöksen seksikeskustelut hauskoja vaiko rasittavia.\nNäyttelijöiden työ oli nautittavaa seurattavaa sekä jumppavideot mieleen tuova puvustus ja kuntosalilavastus olivat pirteitä. Esityksen aikana yleisöstä kuului useasta suunnasta nyyhkäisyjä, ja veikkaan, että esitys voi olla aika rankka kokemus, jos katsojalla on menossa epätoivoisia ihastuksia tai vaikeat perhesuhteet tai on päähenkilön ikäinen tytär.\nKiitos Helsingin Sanomien Maria Säkön ylistävän arvion ja teatterin pienen katsomon, kaikki muut paitsi 4.2. näytös on jo myyty loppuun.\nNäimme esityksen pressilipuilla lauantaina 18.1.2020.\nLiikunnan ilot Teatteri Takomon sivuilla\nEnsi-ilta oli torstaina 16.1.2020.\nViimeinen näytös on näillä näkymin 5.2.2020.\nEsitys on Taideyliopiston Teatterikorkeakoulun ja Teatteri Takomon yhteistuotanto.\nPrevious Uuden vuoden juhlintaa Tallinnassa: ilotulituksia, perhosia, Kalev Spa, Fotografiskan uudet näyttelyt ja hyviä ravintoloita\nNext Miksi Ranska raivoaa? -tietokirja kertoo mukaansatempaavalla tyylillä keltaliiviliikkeestä ja Ranskan poliittisesta nykytilanteesta


Friba softaa – Willimiehen Disc Golf ry\nKoti › Friba softaa\nKyseiset ohjelmat on seuramme jäsenen Jarkko N. tekemiä.\nDisctance on draivitreenin avuksi tarkoitettu mobiilisovellus, jolla voidaan tallentaa ja analysoida eri kiekkojen heittopituuksia. Disctance on helppo käyttää ja se muokkautuu käyttäjänsä tarpeiden mukaisesti juuri niin yksityiskohtaiseksi tai yleispäteväksi kuin tarvitaan.\nDisctancessa käyttäjä luo ja nimeää tarpeelliseksi kokemansa määrän kiekkoja. Yksinkertaisimmillaan kiekot voisivat olla vaikkapa ”putteri”, ”midari” ja ”draiveri” – kaikki kyseisten kiekkotyyppien heitot tallennetaan näihin yleiskiekkoihin ja käyttäjä saa selkeän kuvan siitä, millaisille mitoille hän esimerkiksi sillä Buzzzillaan pääsee. Jos käyttäjä haluaa seurata vaikkapa draivereissaan myös hitaampien draivereiden osuuksia, hän voi luoda ”väylädraiveri” -kiekon ja samaan hengenvetoon vielä ”Ääridistance-Destroyer!!!” -kiekon, koska maksimipituushan on tärkeä asia. Jos kämmenheittoa haluaa seurata, voi sille luoda oman kiekkonsa. Samoin rollereille, upseille… Ihan mitä vain.\nKäyttäminen on yksinkertaista. Kentän laidalla merkataan heittopaikka, joka tallennetaan käyttäjän sijainnin mukaan ja jää muistiin. Sovellus mittaa etäisyyttä etäisyyttä tähän heittopaikkaan. Kun kiekot ovat heitetty, käyttäjä hakee ne ja poiminnan yhteydessä painaa haluamansa kiekon nappia (varmistaen samalla karttaruudusta että sijainti ei pompi minne sattuu ja ollaan oikeassa pitäjässä). Jos heitto meni väärälle kiekolle, voidaan se perua. Kiekkojen poiminnan ja heittojen tallentamisen jälkeen kentän toiseen laitaan voidaan merkata uusi heittopaikka ja treeni jatkuu.\nTreenin lopuksi voidaan analyysiosiolla tarkastella kiekkokohtaisia keski- ja maksimipituuksia. Sovellus piirtää myös kaikki heitot käyränä, joten silmämääräista kehitysarviotakin voidaan tehdä. Kaikki heitot ja kiekot tallennetaan kännykkään, eivätkä ne häviä. Seuraavalla käynnistyksellä jatketaan siitä mihin viimeksi jäätiin.\nLisää tietoa Disctancesta:\nJYLY on vastaavasti puttitreeniin suunnattu sovellus. JYLY kantaa luojansa, Markus Lindqvistin, nimeä (herran löytää nimimerkillä JYLY frisbeegolf-forumilta sekä dgcr:n foorumilta). Markus kehitti alunperin taulukkopohjaisen puttiharjoituksen, ja JYLY on mobiilisovellus siitä.\nJYLYssä pelaaja heittää viittä putteria ari etäisyyksiltä 20 kierroksen verran. Aloitus on aina maksimipituudelta, 10 metristä ja sisään menneiden puttien perusteella määräytyy seuraava heittopaikka (5 sisään – 10m, 4 sisään – 9m, 3 sisään – 8m jne, jos kaikki menee huti, mennään 5 metriin). Pisteet lasketaan sisään menneen putin metrimäärästä. Maksimipisteet ovat siis sata puttia kymmenestä metristä – 1000 pistettä. Sovellus tarjoaa myös pitkän version, jossa etäisyydet ovat 10-15 metriä ja säännöt samat.\nSovellus pitää kirjaa kierrosten pisteistä ja laskee puttistatistiikkaa kierroskohtaisesti ja koko tallennetun historian ajalta. Disctancen tavoin kierrostulokset piirtyvät graafiksi.\nLisää tietoa JYLYstä:\nAndroid-applikaatio ja Web-app\nSekä Disctance että JYLY ovat molemmat suunniteltu ja kehitetty Android-puhelimille ja toimivat parhaiten .apk -paketeista asennettuina ns. natiiviapplikaatioina. Tällöin sovelluksessa toimivat muunmuassa sammutusvaroitukset ja JYLYn tapauksessa kierroksen keskeyttäminen back-napilla sen sijaan, että kierros vain hakataan loppuun ja hylätään.\nMuita puhelimia (Windows Phone 8+, iPhonet) silmälläpitäen sovelluksista on pyöräytetty myös web-applikaatiot. Web-appia käytetään puhelimen omalla nettiselaimella, ja oikeastaan on sovelluksen nettisivuversio. Web-app tallentaa kaiken datan tästä johtuen nettiselaimen omaan muistiin, kun android-applikaatioilla on oma muistinsa. Eli jos web-applikaation käyttäjä tyhjentää selaimen datan, menee heitto- ja puttidata samalla. Nettisivuversiot sallivat myös näytön kierron, joka saattaa tuottaa hassunhauskoja hetkiä venyneen sovelluksen kanssa. Pystyruudun (eli portrait) käyttöä ja lukitsemista suositellaan.\nSMA finlandin hyväksi 16.9.\nRavikangas 23.8.2018. parikisat\n19.8.2018. Kaakkois-Suomen am-tour 3/4